**КОМИ РЕСПУБЛИКАСА ВЕСЬКÖДЛАН КОТЫРЛÖН ШУÖМ**

**«Транспорт система сöвмöдöм» Коми Республикаса канму уджтас вынсьöдöм йылысь**

Коми Республикаса Веськöдлан котыр шуис:

1. Вынсьöдны «Транспорт система сöвмöдöм» Коми Республикаса канму уджтас содтöдын индöм серти.

2. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю.Ромадановлы.

3. Тайö шуöмыс вынсялö сійöс примитан лунсянь.

Коми Республикаса Юралысь В. Гайзер

Сыктывкар

2011 вося öшым тöлысь 30 лун

650 №

ВЫНСЬÖДÖМА

Коми Республикаса Веськöдлан котырлöн

2011 во öшым тöлысь 30 лунся 650 №-а шуöмöн

(содтöд)

**«ТРАНСПОРТ СИСТЕМА Сöвмöдöм» КОМИ РЕСПУБЛИКАСА КАНМУ УДЖТАС**

**«Транспорт система сöвмöдöм»**

**Коми Республикаса канму уджтаслöн**

**ПАСПОРТ**

|  |  |
| --- | --- |
| Уджтас ним | «Транспорт система сöвмöдöм» Коми Республикаса канму уджтас (водзö – Уджтас) |
| Уджтассö  кывкутысь збыльмöдысь | Коми Республикаса туй агентство |
| Уджтассö  öтув  збыльмöдысь | Коми Республикаса промышленносьт, транспорт да связь сöвмöдан министерство,  Коми Республикаса экономика сöвмöдан министерство,  Коми Республикаса тариф служба,  Коми Республикаса лицензия служба,  Коми Республикаса техническöй дöзьöр служба |
| Уджтаслöн  уджтасувъяс | «Коми Республикаса транспорт инфраструктура да олысьясöс да экономика транспортöн могмöдöм сöвмöдöм»;  «Транспорт система сöвмöдöмöн веськöдлöмлысь качество кыпöдöм»;  «Канму уджтаслысь олöмö пöртан условиеяс лöсьöдöм» |
| Уджтаслöн уджтасса торъя мога инструментъяс | - |
| Уджтаслöн подув мог | автомашина, кöрт туй, сынöд да ва выв транспортöн качествоа, сибалана да абу öпаснöй услугаясын Коми Республикаса олысьяслысь да экономикалысь коланлунъяссö могмöдöм |
| Уджтаслöн могъяс | надёжнöй транспорт инфраструктура сöвмöмлы да автомашина, кöрт туй, сынöд да ва выв транспортын шöр фондъяс выльмöдан процессъяс активизируйтöмлы отсöг сетöм;  автомашина, кöрт туй, сынöд да ва выв транспорт сöвмöдöмöн веськöдлан да сы бöрся видзöдан вермöмсö кыпöдöм;  канму уджтасöн эффективнöй веськöдлан система лöсьöдöм |
| Уджтаслöн торъя мога индикаторъяс да петкöдласъяс | валöвöй регионса прöдуктлöн транспортоёмкосьт,  олысьяслöн транспортöн ветлöдлöм;  республикаын олысьяслöн öтув лыд серти транспортын доймöмъяслöн лыд |
| Уджтаслöн олöмö пöртан тшупöдъяс да кадколастъяс | 2012-2020 вояс, на лыдын этапъяс:  I этап - 2012-2014 вояс;  II этап - 2015-2020 вояс |
| Уджтаслöн бюджетса ассигнованиеяс йöрышыс | 2012 - 2014 воясын Уджтаслöн бюджетса ассигнованиеяс öтувъя йöрышыс – 16 306 206,4 сюрс шайт Коми Республикаса республиканскöй cьӧмкуд сьöм тшöт весьтö, вояс серти:  2012 во – 7 996 167,8 сюрс шайт;  2013 во – 4 298 113,7 сюрс шайт;  2014 во – 4 011 924,9 сюрс шайт.  1 уджтасув. Коми Республикаса транспорт инфраструктура да олысьясöс да экономика транспортöн могмöдöм сöвмöдöм  2012-2014 воясын – 15 413 825,3 сюрс шайт Коми Республикаса республиканскöй сьӧмкуд сьöм тшöт весьтö, вояс серти:  2012 во – 7 700 714,2 сюрс шайт;  2013 во – 3 998 934,1 сюрс шайт;  2014 во – 3 714 177,0 сюрс шайт.  2 уджтасув. Транспорт система сöвмöдöмöн веськöдлöмлысь качество кыпöдöм  2012-2014 воясын – 743 603,3 сюрс шайт Коми Республикаса республиканскöй сьӧмкуд сьöм тшöт весьтö, вояс серти:  2012 во – 246 004,9 сюрс шайт;  2013 во – 250 185,2 сюрс шайт;  2014 во – 247 413,2 сюрс шайт.  3 уджтасув. Канму уджтаслысь олöмö пöртан условиеяс лöсьöдöм  2012-2014 воясын – 148 777,8 сюрс шайт Коми Республикаса республиканскöй cьӧмкуд сьöм тшöт весьтö, вояс серти:  2012 во – 49 448,7 сюрс шайт;  2013 во – 48 994,4 сюрс шайт;  2014 во – 50 334,7 сюрс шайт. |
| Уджтас збыльмöдöмлöн виччысяна бöртасъяс | Уджтас збыльмöдöмлöн виччысяна бöртасъясöн лоöны:  Уджтас збыльмöдігöн валöвöй регионса прöдукт транспортоёмкосьтлöн 2010 во серти 54,4% вылö чинöм, экономическöй уджалöм сикасъяслысь конкурентоспособносьт да эффективносьт кыпöдöм (медводз, прöдукциялöн медбöръя донын транспорт рöскод чинтöм тшöт весьтö), асшöра уджалан да делöвöй зільлун содöм могмöдöм;  олысьяслысь транспортöн ветлöдлöмсö 2010 во серти 15,3% вылö содтöм, качествоа транспорт услугаяслысь сибаланлунсö могмöдöм, олысьяслысь ветлöдлöмын содан коланлунъяссö могмöдöм;  транспортын доймöмъяслысь лыдсö 2010 во серти 12,2% вылö чинтöм, олысьяслысь транспортын видзчысянлун кыпöдöм могысь колана условиеяс лöсьöдöм. |

1. Коми Республикаса социально-экономическöй сöвмöмын лöсялана юкöнлысь öнiя состояниесö донъялöм

Транспорт кыдзи инфраструктураса отрасль лöсьöдö канмуса да йöзкотырса олöмлысь да сöвмöмлысь подув условиеяс.

Бöръя воясö тöдчымöн ёнмис транспортлöн система артмöдысь могыс да вынсялісны транспорт сöвмöдан могъяслöн да республикаын социально-экономическöй вежсьöмъяс приоритетъяслöн öта-мöдкöд йитöдъясыс.

2010 во помын Коми Республикаса транспорт везö пырисны 1,7 сюрс километр кöрт туй, 4,1 сюрс километр пытшкöсса öтув вöдитчан вавывса суднолы ветлыны позяна туй, 6,9 сюрс километр öтув вöдитчан автомашина туй, кутшöмъясысь 85 прӧчентыс – чорыд веркöса.

2010 воын пыртöма уджö 0,1 километр кöрт туй, 5,2 километр чорыд веркöса автомашина туй (2009 воын – 53,7 километр).

2010 воын воддза во серти содісны грузъяс новлöдлöм (3,6 прöчент вылö) да грузооборот (5,2 прöчент вылö), тайö бурмöдіс удж тайö юкöнын 2009 вося петкöдласъяслысь омöль лыдпасъяссö. 2010 воын новлöдлöм содіс транспорт став сикасын, медтöдчана ногöн – кöрт туй вылын да пытшкöсса вавывса транспортын. 2010 воын грузооборот медся тöдчымöн содіс сынод транспортын, сідз жö кыдз ставнас Россияын. Кöрт туй транспортын сійö содіс 29,5 прöчент вылö (Россияын – 7,8 прöчент вылö), пытшкöсса вавывса транспортын – 3,1 прöчент вылö (3,1 прöчент вылö). 2006-2010 воясын тайö петкöдласыс республикаын быдмис 17 прöчент вылö, сы лыдын кöрт туй транспортын – 5 прöчент вылö, автомашина транспортын – 3 прöчент вылö.

Бöръя вит воö содіс öтув вöдитчан транспортлöн пассажирооборот кыдз республикаын, сідз и шöркодя Россияын, та вылö казялöмöн тöдчис сынöд транспортын тайö петкöдласлöн содöмыс (лӧсялӧмӧн, 16 пöв да 71 прöчент вылö).

Транспорт öткымын сикасын тайö бур петкöдчöмъяс вылö видзöдтöг, траспорт системаыс оз тырвыйö могмöд Коми Республикаса öнія коланлунъяссö да сöвмöмын перспективаяссö. Республикаса экономика сöвмöмсö падмöдö транспорт системалöн техника да технология боксянь улыс тшупöдыс да системаын уна юкöнлöн омӧль серпасыс.

Транспорт системалысь олӧмсö донъялігöн талунъя кадö сійöс оз позь лыддьыны лӧсьыдöн, а сылысь сöвман тшупöдсö тырманаöн. Коми Республикаса транспорт системалысь öнія олӧмсӧ анлизируйтöмысь тыдовтчисны подув мытшöдъяс, кутшöмъяс урчитöны республикаса транспорт система сöвмöдöм серти уджлысь коланлунсö.

Öти-кö, республикаын транспорт инфраструктураса объектъяслöн характеристикаясыс оз лöсявны норматив корöмъяслы.

Коми Республикаын регионса либö муниципалитетъяскостса тöдчанлуна автомашина туйяслöн да посъяслöн диагностикаысь тыдовтчö, мый Коми Республикаын автомашина туй вез кузьтаысь да вöчöм стрöйбаысь джынсьыс унджыкыс оз лöсявны транспортно-эксплуатационнöй петкöдласъяс серти норматив корöмъяслы, найöс дзоньталöны кадсö нюжöдöмöн, найöс колö капитальнöя дзоньтавны. Диагностика кывкöртöдъяс серти Коми Республикаын асфальтобетон веркöса регионса либö муниципалитетъяскостса тöдчанлуна öтув вöдитчан автомашина туйясысь сöмын джынйыслöн колана мында зумыдлуныс.

Öтув вöдитчан автомашина туйяслöн вылыс тшупöда изсьöмыс тшöтш лоö республикаса транспорт система сöвмöдöмын ыджыд мытшöдöн. Ставнас Коми Республикаын öтув вöдитчан автомашина туйяслöн изсьöм тшупöдыс воöдчис 68,5 прöчентöдз.

2011 во тöвшöр тöлысь 1 лун кежлö öтув вöдитчан автомашина туйясысь сöмын 45,2 прöчент лöсялiсны транспортно-эксплуатационнöй петкöдласъяс серти норматив корöмъяслы.

Ыджыд мытшöдъяс эмöсь вавывса транспорт юкöнын. Печора да Эжва ковтысъяс юясын вавывса туйястi абу тырвыйö вöчöма ю пыдöс джудждöдан уджъяссö, мый вермас вайöдны юяс косьмöмöдз да тайöн чинтыны вавывса транспортöн груз новлöдлöмсö.

Республика мутасын унджык аэропортыслöн техникаöн могмöдöмыс улыс тшупöда, талунъя корöмъяслы оз лöсявны каччöдчан-пуксян визьяс да мувывса инфраструктура мукöд объект, кыптöны лэбöм видзчысянлун да олысьясöс могмöдöмын качество дорö корöмъяс. Медым могмöдны сынöд транспортса пассажирскöй туйвизьяслысь зумыд уджалöм да пассажиръясöс новлöдлöмын видзчысянлун, государстволы колö зiля пырöдчыны аэропортса комплексъяс да мувывса инфраструктура выльмöдöмö да капитальнöя дзоньталöмö.

Республикаса öткымын олан пунктын кöрт туй –грузъяс транспортöн новлöдлöмлöн медшöр сикас. Коми Республикалöн ыджыд кузьтаыс, олан пунктъяслöн, тшöтш и этша олысьяса пунктъяслöн, öта-мöдсьыс ылын меститчöмыс вайöдöны сыöдз, мый артмöны этша вöдитчан кöрт туй визьяс, но кутшöмъяслöн социальнöй тöдчанлуныс зэв ыджыд. На вывтi грузъяс новлöдлöмысь чöжöсъяс оз вештыны рöскодъяссö, кутшöмъяс йитчöны кöрт туй индöм визьяссö видзöмкöд.

Мöд-кö, öнія транспорт инфраструктура оз лöсяв республикаса олысьяслöн да экономикалöн содысь коланлунъяслы.

Автомашина туйяслöн да уличаяс-туйяс везлöн сöвман тшупöдыс оз лöсяв автомобилизация тшупöдлы да автомашинаöн новлöдлöм вылö спрослы. 2000 восянь 2010 воöдз автомобилизация тшупöдлöн 47 прöчент вылö содігöн чорыд веркöса öтув вöдитчан автомашина туйяслöн кузьтаыс содіс 11 прöчент вылö.

Коми Республикаса автомашина туйяслöн да посъяслöн зумыдлун серти характеристикаясыс оз сетны ветлöдлыны наті сьöкыд веса транспорт средствояслы, сы вöсна мый öнія туй вез лöсьöдлісны важ нормативъяс серти ось вылö 60-100 кН сьöкта сетöмöн.

Öнія кадö сиктса 708 олан пункт пöвстысь 64 прöчентлöн гöгöр абу чорыд веркöса автомашина туйясті транспортöн аслас муниципальнöй юкöнса шöринö ветлыны вочöжся позянлуныс. Öткымын муниципальнöй юкöнлöн («Печора», «Инта», «Воркута», «Усинск», «Чилимдін» да «Изьва») абу республикаса юркаркöд – Сыктывкаркöд – автомашина туйöн йитöдыс. Аварийнöй состояниеяа вöчöм стрöйбалöн уна лыд вöсна вермас сувтны öтув вöдитчан автомашина туйясті ветлöдлöмыс. Абу помалöма лöсьöдны автомашина туйяслысь регионса либö муниципалитеткостса везсö, кутшöм йитіс эськö став районсö öта-мöд костас да Коми Республикаса юркаркöд.

Талунъя кадöдз Коми Республикаса юркарын – Сыктывкарын (Соколовка ин) – абу öнія кадся аэропорт комплекс, кутшöмöс стрöитісны федеральнöй бюджет сьöм тшöт весьтö «Россияса транспорт система выльмöдöм (2002 – 2010 вояс)» федеральнöй торъя мога уджтас пыр. 2008 восянь Сыктывкарын (Соколовка инын) аэропорт комплекс стрöитöм финансируйтöмсö вöлі дугöдöма. «Россияса транспорт система сöвмöдöм (2010 – 2015 вояс)» öнія федеральнöй торъя мога уджтасын аэропорт комплекслысь проектнöй документация дасьтöм вылö урчитöма 88 млн. шайт федеральнöй бюджет сьöм тшöт весьтö сöмын 2015 воын.

Республикаын вавывса транспорт водзö сöвмöдöм оз ло позяна, оз кö ло бырöдöма öзынъяс да пристаньяс тырмытöм мытшöд, а сідзжö оз кö ло вöдитчöмö пыртöма выль водоизмещающöй грузопассажирскöй теплоходъяс, кутшöмъяс вермöны вöчны юясті регионкостса да муниципалитеткостса новлöдлöмъяс, лöсялöны Печора да Эжва ю ковтысъясын вöдитчан условиеяслы. Отрасльын омöль инвестиционнöй активностя да мынтысьны верманлуна новлöдлысьяслöн уджалöмыс лоö помкаöн сылы, мый отрасльын колясны важмöм шöр фондъяс да оз быр флотса функциональнöй тэчаслöн да мынтысьны вермана пытшкöсса вавывса транспорт услугаяс вылö спрос тэчаслöн öта-мöд костас лöсявтöмлуныс.

Кöрт туй транспорт юкöнын медшöр мытшöдъяс пöвстысь öтиöн лоö пассажирскöй комплекс объектъяслöн важмöм да изсьöм. Видзчысянлун да олысьясöс могмöдöм качество кыпöдöм могысь öнія станцияяс вылын колö артмöдны öнія кадлы лöсялана инфраструктура, выльмöдны пассажирскöй платформаяс. Öнія кадö кöрт туй став вокзалсö, кутшöмъяс эмöсь Коми Республикаын, пыртöма 2015 воöдз «Россияса кöрт туйяс» восьса акционер котырса кöрт туй вокзалъяс дирекциялöн кöрт туй вокзалъяс быд боксянь выльмöдан да сöвмöдан уджтасö».

Сідзжö оз тырвыйö вöдитчыны республикаса мутаслöн транзит вынйӧрнас. Коми Республикаса транзит потенциал збыльмöдöмыс позяна Рытыв-Войвыв федеральнöй кытшлань, Перым крайлань да Кировса обласьтлань гырысь транспорт туйвизьяс быд боксянь сöвмöдігöн (Соликамск-Гайны-Сыктывкар-Карпогоры-Архангельск регионкостса кöрт туй магистраль стрöитöм («Белкомур» проект), Сыктывкар-Нарьян-Мар автомашина туй стрöитöм). Республикалысь экономика боксянь кыптöмсö надзмöдö сідзжö сійö, мый абуöсь выль мутасъяс козяйственнöя овмöдöм могысь транспорт сибаланлуныс да олысьяслысь колана ветлöдлöмсö могмöдан позянлуныс да уджалан ресурсъяслöн вешъяланлуныс, кутшöмъяс артмöдöны сöвмöм регионса рынок.

Коймöд-кö, повзьöдана транспортын öнія шöр фондъяслöн чинöмыс, транспорт став сикасын шöр фондъяс важмöны да изсьöны.

Уджалöм торъя сикасъяс серти транспорт организацияяслöн шöр фондъяслöн изсьöмыс воис 67 прöчентöдз, тайö лёк ногöн тöдчö олысьясöс да кöзяйствуйтысь субъектъясöс транспортöн могмöдан качество вылö.

2011 во тöвшöр тöлысь 1 лун кежлö пытшкöсса вавывса транспорт организацияяслöн шöр фондъяс изсьöмыс артмöдіс 59 прöчент, флот выльмöдöм и водзö кольччö сылöн важмöмысь, тайö вайöдас сыöдз, мый усяс пассажиръясöс новлöдлöмын качество да видзчысянлун тшупöд, дугöдасны уджöдöмысь транспорт уна средство да тайö чинтас пассажирскöй новлöдлöмлысь йöрышсö. Медым могмöдны пытшкöсса вавывса транспортöн пассажиръясöс да туй кӧлуй новлöдлöмлысь видзчысянлунсö, колö пыр видзны пассажирскöй суднояслысь техническöй дасьлунсö.

Лэбöмъяслысь видзчысянлун да обслуживайтан качество, войвыв районъясын олöм могмöдöмлысь зумыдлун кыпöдöм могысь сынöд транспорт организацияяслы колö сетны выль техника до сöвмöдны налысь авиация парксö. Меставывса сынöд туйвизьяс сöвмöдöмыс абу позяна выль экономичнöй сынöд суднояс уджöдöмö пырттöг. Колö аддзыны петан туй меставывса да регионпытшса авиация туйяслы вылö дасьтöм 10-20, 20-30, 30-40 морта отечественнöй сынöд суднояс, кутшöмъяс вермöны лэбавны Ылі Войвыв районъяслöн аэродромъяс да пуксянінъяс вылö, проектируйтöмын да вöчöмын либö лöсьöдны татшöм сынод суднояссö суйöр сайысь ваян условиеяс.

Кöрт туй транспортын вагонъяс да локомотивъяс парклöн тырмытöм, важмöм да изсьöм ёна тöдчöны кыдз олысьясöс могмöдöмын омöль качество вылö, сідз и кöрт туй транспорт уджалöм эффективносьт вылö ставнас.

Таысь кындзи, талунъя лун кежлö, автомашина транспорт юкöнын экологическöй видзчысянлун да услугаяс сетöмын видзчысянлун дорö оланпастэчасöн корöмъяс лэптöмсö тöд вылö босьтöмöн, эм помка петкöдны уджöдöмысь уна автотранспорт средство, кутшöмъяс оз лöсявны урчитöм корöмъяслы.

Нёльöд-кö, республикаын тыдовтчö олысьяслы транспорт услугаяс сетöмын сибаланлун чинöм, олысьяслысь новлöдлöм вылö мынтысьны вермана спрос оз тырвыйö могмöдчы. Öнія кадö республикаын олысьяслöн транспортöн ветлöдлöмыс россиясаысь улынджык (Коми Республикаын – 3,11 сюрс пасс.-км/морт, Россияын – 3,32 сюрс пасс.-км/морт). Тайöс гöгöрвоöдöны транспорт услугаяс сетöмын сибаланлун вылö тöдчысь объективнöй петкöдчöмъяс, татшöмъяс кыдз республикаын сьöкыда воöдчан Ылі Войвыв районъяслöн да накöд öткодялöм мутасъяслöн эмлун, олан пунктъяслöн öта-мöдсьыс ёна ылысмöм, уна олан пунктлöн, кутшöмъясын олысь лыдыс ичöт, шöр транспорт туйвизьясысь ёна ылысмöм. Буретш тайö помкаяс вöсна Ылі Войвыв районъясын да накöд öткодялöм республикаса мутасъясын ветлöдлöмлöн öтка сикасöн тшöкыда лоö сынöд транспорт, коді йитö олан пунктъяссö, могмöдö олысьясöс ас кадö вöчан медицина отсöгöн, грузъяс, пошта вайöмöн. Олан пунктъяслöн öта-мöдсьыс ёна ылысмöм да транспорт везъяслöн ичöт тшöкыдлуныс лоöны олан пунктъяслöн, кутшöмъясöс шымыртöма транспортöн регулярнöя новлöдлöмöн, ичöт удельнöй сьöкта помкаясöн.

Мортлысь позянлунъяс сöвмöдöм, гражданалысь олан условиеяссö да социальнöй кытшлысь качествосö бурмöдöм корöны воöдчыны республикаса олысьяслöн транспортöн ветлöдлöмсö могмöдöмын качественнöя выль тшупöдöдз.

Та дырйи, бöръя воясся активнöй мераяс вылö видзöдтöг, тöдчана мытшöдöн кольö транспортын олысьяслöн видзчысянлуныс. Бöръя вит вонас Коми Республикаын туй вылын лоöмторъясын кулісны 925 да доймалісны 12407 морт.

2010 воын республикаын вöлі 1,5 сюрс туй вылын лоöмтор, тайö 0,7 прöчентöн 2009 восяысь унджык, неминучаö шедісны 2,1 сюрс морт (4,2 прöчентöн колян во татшöм кадколастсаысь унджык). Туйвывса неминучаяслöн омöльторъяс петкöдласыс, кутшöмöс арталöны неминучаö шедöм 100 морт вылö кулöмаяс лыд серти, 2010 воын республикаын вöлі 6 морт да тайö Россияын серти (10) этшаджык, воддза воын – сідзкö, 7 да 10. Бöръя вит вонас тайö петкöдласыс чиніс 36 прöчент вылö, Россияын – 13 прöчент вылö. Но век жö автотранспорт вылын аварийносьт республикаын пыр на кольö ыджыдöн. Транспорт лоöмторъяс лёк ногöн тöдчöны республикалöн экономическöй сöвмöм вылас.

Тайö серпасыс туйті ветлöдлöмлысь видзчысянлун кыпöдан мытшöд тшöктö дасьтыны да збыльмöдны мероприятиеяс, кутшöмъясöс колö видлавны Коми Республикаын йöзлысь олöм да дзоньвидзалун видзан социально-экономическöй могъясысь медшöръяс лыдын.

Лыддьöдлöм омöль факторъяслöн тöдчöм да республикалöн объективнöй ина да ывлавыв аслыспöлöслунъяс вöсна регионса прöдукциялöн бöръя донын транспорт пайыс артмöдö шöркодя 9 прöчент (Россияын – 10 прöчент).

Республикаса транспорт система сöвмöдöмöн талунъя веськöдлöмсö донъялöм чужтö тöждъяс да майшасьöм. Öнiя кадö республикаын транспорт система сöвмöдöмöн веськöдлöмын тöдчана мытшöдъясöн лоöны:

транспорт политика збыльмöдöм серти быдпöлöс ведомствоса зiльöмъяслöн омöля сöгласуйтчöм да öта-мöдкöд абу тырвыйö топыд йитöд;

туй да транспорт отрасльын квалификацияа кадръяс тырмытöм;

туй овмöсын инöд урчитан да нормативно-техническöй документъяслöн колана база абутöмлун, а сiдзжö регион да мунципалитет тшупöдын транспортöн могмöдöм котыртöмöн веськöдлан колана базалöн абутöмлун.

Тöдчана мытшöдöн лоö тшöтш туй да транспорт удж вöчигöн инновационнöй технологияяс омöля пыртöм. Öнiя кадö дасьтöны уна инновация, кутшöмъясöс веськöдöма экологическöй видзчысянлун, транспортын веськöдлöмлысь эффективносьт кыпöдöм вылö, туй веркöсъяслысь транспортно-эксплуатационнöй характеристикаяс бурмöдöм да налысь дыр кадся крепыдлунсö кыпöдöм вылö.

Талунъя лун кежлö транспорт система сöвмöдöмын мытшöдъяс системнöйöсь да корöны босьтчыны найöс бырöдöмö быд боксянь.

* + - 1. 2. Социально-экономическöй совмöмлöн лöсялана юкöнын Коми Республикаын олöмö пöртан канму политикалöн верктуйяс да могъяс, Уджтаслысь шöр подув могъяссö да могъяссö гöгöрвоöдöм. Коми Республикаса социально-экономическöй сöвмöмлысь лöсялана юкöн сöвмöдан прогноз

«Транспорт система сöвмöдöм» Коми Республикаса канму уджтаслöн (водзö – Уджтас) 1 юкöдын вöчöм анализ подув вылын позьö аддзыны Коми Республикаса транспорт система сöвмöдан юкöнын канму политикалысь медшöр приоритетъяссö.

2020 воöдз Коми Республикаса транспорт система сöвмöдöмын медшöр нырвизьясöн лоöны:

Коми Республикаса олысьяслысь да экономикалысь тöдчана коланлунъяссö могмöдысь транспорт инфраструктура сöвмöдöм;

транспорт услугаяс сетан стандартъяс система подув вылын республикаса транспорт системасö лöсьыдджыкöн вöчöм;

транспорт услугаяс босьтысьяслöн коланлунъяс вежсьöм дорö транспорт системалысь дасьлунсö могмöдöм;

транспорт системаса субъектъяслысь уджалöмсö сöгласуйтöм да транспорт услугаяс рынокöн веськöдлöм;

транспорт системаса ресурсъяс вынйӧрöн веськöдлöм;

транспорт системалысь зумыдлунсö да сыöн веськöдлыны вермöмсö могмöдöм.

Республикаса транспорт система стратегическöя совмöдöмын öнiя кадся тöдчанаторъяс:

1. Öтув социальнöй:

олысьяслöн ветлöдлöм (вешъяланлун);

транспорт услугаяс сибаланлун да качество;

транспортын видзчысянлун;

экологиялы лöсяланлун.

2. Öтув экономическöй:

транспорт удельнöй рöскодлысь мындасö чинтöм;

вылыс качествоа транспорт услугаяслысь унапöлöслунсö тырвыйö могмöдöм;

республикаса да муниципальнöй юкöнъясса экономика отрасльяслöн уджтасъясöн да стратегияясöн öтвывтчöм.

3. Öтув транспортса:

регионса новлöдлысьяслысь конкурентоспособносьт кыпöдöм;

транспортса инновационнöй технологияяс пыртöм;

инвестиционнöй кысканлунсö кыпöдöм.

Канмуса транспорт политикалöн дыр кадся приоритетъяс серти, а сiдзжö республикаса транспорт системалысь талунъя серпассö тöд вылын кутöмöн урчитöма Уджтаслысь подув могсö да могъяссö.

Уджтас подув могöн лоö автомашина, кöрт туй, сынöд да ва выв транспортöн качествоа, сибалана да абу öпаснöй услугаясын Коми Республикаса олысьяслысь да экономикалысь коланлунъяссö могмöдöм.

Тайö подув могöдз воöдчöны öта-мöдкöд йитчöм могъяс олöмö пöртöмöн:

транспорт инфраструктура сöвмöмлы да автомашина, кöрт туй, сынöд да ва выв транспортын шöр фондъяс выльмöдан процессъяс активизируйтöмлы отсöг сетöм;

автомашина, кöрт туй, сынöд да ва выв транспорт сöвмöдöмöн веськöдлан да сы бöрся видзöдан вермöмсö кыпöдöм;

канму уджтасöн эффективнöй веськöдлан система лöсьöдöм.

Республикаса социально-экономическöй сöвмöм могысь транспорт система колö совмöдны сылысь став юкöнсö ладмöдöмöн. Транспорт инфраструктура сöвмöдан мог олöмö пöртöмкöд öттшöтш лоö босьтöма тöд вылö Коми Республикаса транспорт система сöвмöдöмöн веськöдлöмлысь качество кыпöдöмсö. Урчитöма öддзöдны автомашина да сынöд транспортöн новлöдлöмлысь йöрыш содöмсö, тайö транспорт сикасъясыс медся винёла могмöдöны вылыс технологияа производствояслысь, ичöт да шöркост бизнес предприятиеяслысь спроссö. 2020 воын виччысьöны транспорт комплекслысь грузооборот содöмсö 2010 во серти 29 прöчент вылö, пассажирооборотсö – 6,4 прöчент вылö. Тӧдчана пай пуктас «Белкомур» инвестиционнöй проект збыльмöдöм. Вавывса транспортöн новлöдлöм сöвмöдöм вылö веськöдöм мераяс сетасны позянлун содтыны налысь пайсö республикалöн транспортса балансын.

Коми Республикаса транспорт система сöвмöдöм корö босьтчыны мытшöдъяс бырöдöмö быд боксянь, кыскыны тöдчана ресурсъяс да колана став йöзлысь координируйтöм да сöгласуйтöм вöчöмъяс.

3. Уджтас збыльмöдан кадколастъяс да этапъяс

Уджтас збыльмöдöны 2012 - 2020 воясын.

Уджтас збыльмöдöны кык этапöн, медводдзаыс на пöвстысь йитчö бюджет планируйтöмын куим вося кадколастöн:

I этап **–** 2012-2014 вояс **–** Коми Республикаса транспорт система сöвмöдöмлысь медлöсялана вариантъяс дасьтöм, транспорт инфраструктураса öнiя туйяс да объектъяс сöвмöдöм да видзöм, автомашина, кöрт туй, сынöд да ва выв транспортöн транспорт услугаяс рынокöн веськöдлöм.

Тайö этапын медшöр тöд вылö лоас босьтöма наука-туялан уджъяс, кутшöмъясöс веськöдасны транспорт услугаяслöн видзчысянлун, сибаланлун, качество стандартъяс дасьтöм вылö, а сiдзжö Коми Республикаса транспорт система сöвмöдан медлöсялана план дасьтöм вылö (туй вез да транспортно-маршрутнöй вез иналан схема регионлысь сöвман стратегиясö тöд вылö босьтöмöн).

II этап - 2015-2020 вояс – вöчöм наука туялöмъяс подув вылын да дасьтöм республикаса транспорт система сöвмöдан медлöсялана план подув вылын республикаса транспорт системасö лöсьыдджыкöн вöчöм.

Тайö этапын планируйтöны могмöдны öтув вöдитчан автомашина туйяс везлысь водзö сöвмöдöмсö, öддзöдны транспорт юкöнын шöр фондъяс выльмöдан процессъяс да найöс бурмöдöм, чорзьöдны туй да транспорт удж бöрся видзöдöм да дöзьöр, водзö уджавны транспорт комплекс инновационнöя сöвмöдöм серти.

4. Уджтаслöн шöр мероприятиеяс да виччысяна бöртасъяс лыддьöг

Уджтаслысь шöр мероприятиеяссö урчитiсны сылысь подув могсö да могъяссö олöмö пöртöм коланлун вылö мыджсьöмöн да юклiсны 3 уджтасув серти.

Мероприятиеяссö позьö стöчмöдны Уджтаслысь могъяссö вочасöн збыльмöдiгöн.

Уджтаслысь шöр мероприятие лыддьöгсö, налысь збыльмöдан кадколастсö, вояс серти финансирируйтан йöрышсö, виччысяна бöртасъяссö да Уджтас да уджтасувъяс петкöдласъяскöд йитöдсö вайöдöма тайö Уджтаслöн содтöдын (1 таблица).

1 уджтасув. Коми Республикаса транспорт инфраструктура да олысьясöс да экономика транспортöн могмöдöм сöвмöдöм.

Уджтас урчитö татшöм шöр мероприятиеяс збыльмöдöм:

1.1 мог. Öтув вöдитчан автомашина туйяслысь öнія вез кутöм да вавывса туйяс видзöм:

1) регионса либö муниципалитеткостса тöдчанлуна öтув вöдитчан автомашина туйяслысь видзöмсö, дзоньталöмсö да капитальнöя дзоньталöмсö могмöдöм;

2) регионса либö муниципалитеткостса тöдчанлуна öтув вöдитчан автомашина туйясті ветлöдлöмсö котыртöмын техническöй средствояс уджалігкежлö дасьтöм да видзöм могмöдöм;

3) регионса либö муниципалитеткостса тöдчанлуна öтув вöдитчан автомашина туйяслöн туй сервис да уджалігкежлö дасьтан объектъяс сöвмöмлы отсöг сетöм;

4) меставывса асвеськöдлан органъяслы меставывса тöдчанлуна öтув вöдитчан автомашина туйяс серти да Коми Республикаса олан пунктъяслöн уличаяс да пурысьяс серти уджалан юкöнын отсöг сетöм;

5) муниципалитетъяс костын пассажиръясöс вавывса транспортöн новлöдлöм могысь регион тöдчанлуна ю участокъясын ю пыдöс джудждöдан уджъяс вöчöмлы отсöг сетöм;

6) регион тöдчанлуна юяс вылын суднояслы ветлыны позяна обстановка видзöмсö могмöдöм.

1.2 мог. Öтув вöдитчан автомашина туйяс вез сöвмöдöм, транспорт инфраструктураса мукöд объект лöсьöдöм да найöс бурмöдöм:

7) Коми Республикаын регионса либö муниципалитеткостса тöдчанлуна öтув вöдитчан автомашина туйяс да на вылын туйвывса стрöйбаяс стрöитöм да выльмöдöм;

8) транспорт инфраструктураса объектъяс стрöитöмлы да выльмöдöмлы отсöг сетöм;

9) «Белкомур»комплекснöй инвестиционнöй проект збыльмöдöмлы отсöг сетöм.

1.3 мог. Транспортын öнія шöр фондъяс выльмöдöм вылö да выльясöс ньöбöм вылö веськöдöм механизмъяс пыртöм:

10) автомашина транспортöн пассажиръясöс новлöдлöм вылö транспорт средствояс ньöбöмлы отсöг сетöм;

11) кöрт туй транспортын ветлан состав ньöбöмлы отсöг сетöм;

12) вавывса транспортöн пассажиръясöс новлöдлöм вылö транспорт средствояс ньöбöмлы да выльмöдöмлы отсöг сетöм;

13) сынöд суднояс да сынöд транспортын транспортса видзчысянлун могмöдöм вылö колана оборудование ньöбöмлы да выльмöдöмлы отсöг сетöм.

Шöр мероприятиеяслысь тырвыйö лыддьöгсö вайöдöма лöсялана уджтасув донъялöмын.

Уджтасулын пасйöм мероприятиеяс збыльмöдігöн виччысьöны татшöм бöртасъясöдз воöдчöм.

Кöрт туй транспорт юкöнын.

Збыльмöдны «Белкомур» кöрт туй магистраль стрöитöм серти комплекснöй инвестиционнöй проект «Архангельск – Сыктывкар - Пермь (Соликамск)» туйвизьті, мый прöйдитас Россия Федерацияса куим субъектті: Архангельск обласьтті, Коми Республикаті, Перым крайті, да кöрт туйöн йитас Россияса промышленнöя сöвмöм Урал да Архангельсклысь да Мурмансклысь войвывса саридздорса портъяс, öтув кузьтанас 1155 км, сы лыдын Коми Республика мутасті 247 км.

Выльмöдöны кöрт туй вокзалъяс, кутшöмъяс эмöсь Коми Республикаын, «Россияса кöрт туйяс» восьса акционер котыркöд öтув финансируйтöмöн, «2015 воöдз «Россияса кöрт туйяс» восьса акционер котырса кöрт туй вокзалъяс дирекциялöн уджтас кöрт туй вокзалъяс быд боксянь выльмöдан да сöвмöдан» збыльмöдігöн Коми Республикаса республиканскöй бюджет сьöм тшöт весьтö урчитöм пöрадок серти государственнöй отсöг сетöмöн.

Öддзöдны кöрт туйті новлöдлöмъяс вöчысь организацияясöн ветлан состав выльмöдöм, пассажирскöй вагонъяс парк выльмöдöм, тшöтш и Москва-Воркута-Москва фирменнöй поездын пассажиръясöс новлöдлöм могысь, да кöрт туй транспортöн грузъяс новлöдлöм могысь контейнеръяс ньöбöм, тшöтш и государственнöй веськöдлöм мераясöн вöдитчöмöн, кутшöмъясöс веськöдöма тайö могъяс вылö.

Сынöд транспорт юкöнын.

Сынöд транспортöн новлöдлöмъяс вöчысь организацияяслы öддзöдны сынöд суднояс, тшöтш и ичöт авиация вылö, да пассажиръясöс новлöдлігöн видзчысянлун могмöдöм вылö колана оборудование ньöбöм да выльмöдöм.

Кыпöдны пассажиръясöс новлöдлöмъяслысь видзчысянлунсö да сибаланлунсö аэропорт комплексъяс да вертолётнöй плöщадкаяс, кутшöмъяс эмöсь республикаса мутасын, капитальнöя дзоньталöмöн, выльмöдöмöн, а сідзжö водзö стрöитны аэропортса комплекс Сыктывкарын (Соколовка инын), тшöтш и федеральнöй бюджет сьöм тшöт весьтö «Россияса транспорт система сöвмöдöм (2010-2015 вояс)» федеральнöй торъя мога уджтас пытшкын да государственнöй веськöдлöм мукöд мераöн вöдитчöмöн, кутшöмъясöс веськöдöма тайö могъяс вылö.

Вавывса транспорт юкöнын.

Кыпöдны пытшкöсса вавывса туйяслысь качествосö уджтасувса мероприятиеяс збыльмöдан медводдза этапын – Коми Республикаса юяс вылын суднояслы ветлыны позяна обстановка видзöмсö могмöдöм да ю пыдöс джудждöдан уджъяс нуöдöм серти «Войвыв Двинаса КСУ» ФГУ да «Печораса КСУ» ФГУ-кöд öтув уджалöмöн, а сідзжö Коми Республикаса республиканскöй бюджет сьöм тшöт весьтö Печора да Эжва ковтысъясын регионса тöдчанлуна юяс вылын суднояслы ветлыны позяна обстановка видзöмöн, уджтасувса мероприятиеяс збыльмöдан мöд этапын (2015 восянь 2020 воöдз) – социальнöя тöдчана нырвизьясті республикаса юяслöн öткымын участокын ю пыдöс джудждöдан уджъяс нуöдöм вылö Коми Республикаса республиканскöй бюджетысь урчитöм пöрадок серти канму отсöг сетöмöн.

Уджтасув збыльмöдан мöд этапын кыпöдны ва выв транспортöн пассажиръясöс новлöдлöмлысь сибаланлунсö, тшöтш и регионкостса да муниципалитеткостса ветлöдлан туйясті, государственнöй веськöдлöм мераясöн вöдитчöмöн, кутшöмъясöс веськöдöма вавывса суднояс ньöбöм да пристаньяс да öзынъяс уджалігкежлö дасьтöм вылö.

Автомашина транспорт да туй овмöс юкöнын.

Могмöдны автомашина туйяслысь да на вылын стрöйбаяслысь вобыдса уджалöмсö, видзны да кыпöдны республикаса автомашина туйяс везлысь качествосö, а сідзжö туйті ветлöдлöмлысь видзчысянлунсö сы отсöгöн, мый капитальнöя дзоньталасны да дзоньталасны:

2012 восянь 2020 воöдз регионса либö муниципалитетса тöдчанлуна öтув вöдитчан автомашина туйяс 830 км кузьтаöн, на лыдын:

2012 восянь 2014 воöдз - 399 км;

2015 восянь 2020 воöдз - 431 км;

меставывса тöдчанлуна öтув вöдитчан автомашина туйяс 40 км кузьтаöн быд во;

2012 воын олан пунктъяслысь уличаяс да пурысьяс 157 сюрс кв.м öтув площадьöн.

Сöгласуйтны туй сервис объектъяс уджалігкежлö дасьтöм серти ыштысьяслысь вöчöмторъяссö регионса либö муниципалитетса тöдчанлуна автомашина туйясöн вöдитчысьяслы комфорта условиеяс лöсьöдöм могысь, туйті ветлан видзчысянлун кыпöдöм могысь.

Объектъяс стрöитöмöн да выльмöдöмöн содтыны Коми Республикаса öтув вöдитчан автомашина туйяс кузьтасö Уджтас збыльмöдан 2012-2020 воясся кадколастö ставнас 270,067 км вылö, на лыдын:

2012-2014 воясын - 139,365 км;

2015-2020 воясын - 130,702 км.

Автомашина туйяс стрöитны да выльмöдны кутасны татшöм шöр нырвизьястi:

Сыктывкар **–** Ухта **–** Печора **–** Усинск **–** Нарьян-Мар;

Айкатыла – Кослан;

Ухта – Мылдiн;

Сыктывкар – Кудымкар – Пермь.

Таысь кындзи, уджтасувлысь мероприятиеяс збыльмöдiгöн öддзöдасны автотранспорт организациясöн транспорт средствояс выльмöдöмсö автомашина транспортöн пассажиръяслы абу опаснöй да комфорта новлöдлöм условиеяс лöсьöдöм могысь, тшöтш и уджтасув збыльмöдан мöд этапын лöсялана могъяс вылö веськöдöм государственнöй веськöдлöм мераясöн вöдитчöмöн.

2 уджтасув. Транспорт система сöвмöдöмöн веськöдлöмлысь качество кыпöдöм.

Уджтасув урчитö татшöм шöр мероприятиеяс збыльмöдöм:

2.1 мог. Коми Республикаса транспорт система сöвмöдан медлöсялана вариантъяс урчитöм:

1) наука-туялан уджъяс нуöдöм, кутшöмъясöс веськöдöма туйяс вез да транспортно-маршрутнöй вез иналан схема дасьтöм вылö (2020 воöдз Коми Республикаын производительнöй вынъяс иналан да сöвмöдан схема подув вылын);

2) наука-туялан уджъяс нуöдöм, кутшöмъясöс веськöдöма транспорт услугаяслысь видзчысянлун, сибаланлун, качество стандартъяс дасьтöм вылö.

2.2 мог. Автомашина, кöрт туй, сынöд да вавывса транспортöн транспорт услугаяс рынокöн веськöдлан методъяс сöвмöдöм:

3) транспорт торъя сикасъясöн грузъяс, пассажиръясöс да багаж новлöдлöм серти тарифъясöн веськöдлöм;

4) автомашина транспортöн пассажиръясöс да багаж новлöдлöмъяс котыртöм;

5) сынöд транспортöн пассажиръясöс да багаж новлöдлöмъяс котыртöм;

6) вавывса транспортöн пассажиръясöс да багаж новлöдлöмъяс котыртöм;

7) кöрт туй транспортöн грузъяс, пассажиръясöс да багаж новлöдлöмъяс котыртöм.

2.3 мог. Туй да транспорт уджалöм да туйтiветлöдлöм видзчысянлун бöрся видзöдöмсö чорзьöдöм:

8) мероприятиеяс, кутшöмъясöс веськöдöма автомашина туйяслöн тыр-бур бöрся дöзьöр збыльмöдöм вылö да вöчан туй уджъяс да туй стрöитан вöдитчана материалъяс качество бöрся видзöдöм кыпöдöм вылö;

9) мероприятиеяс, кутшöмъясöс веськöдöма автомашина транспортöн пассажиръясöс да багаж новлöдлöмъяс бöрся видзöдöм вылö;

10) мероприятиеяс, кутшöмъясöс веськöдöма сынöд транспортöн пассажиръясöс новлöдлöмъяс бöрся видзöдöм вылö;

11) мероприятиеяс, кутшöмъясöс веськöдöма туйті ветлöдлöм видзчысянлун бöрся видзöдöм вылö;

12) легкöвöй таксиöн пассажиръясöс да багаж новлöдлöм серти уджалöм вылö разрешитöмъяс сетöм;

13) Коми Республика мутасын самоходнöй машинаяслöн да мукöд сикас техникалöн техническöй состояние бöрся государственнöй дöзьöр.

2.4 мог. Туй да транспорт удж вöчигöн öнiя кадся веськöдлан ногъяс, технологияяс да материалъяс пыртöм:

14) новлöдлöм сикасъяс серти логистика öтув шöрин лöсьöдöмлы отсöг сетöм;

15) туй овмöсын выль технологияяс да материалъяс дасьтöм да пыртöм;

16) регионса да муниципалитетса тöдчанлуна автомашина туйяслысь техническöй инвентаризация нуöдöм.

Шöр мероприятиеяслысь тырвыйö лыддьöгсö вайöдöма лöсялана уджтасув длнъялöмын.

Таысь кындзи, уджтасув збыльмöдöмын кутас участвуйтны «Коми туй дöзьöр» Коми Республикаын ведомствоувса канмуса сьöмкуд учреждение, кодi вöчö канму заданиеöн урчитöм канму татшöм удж: Коми Республикаын регионса да муниципалитетса тöдчанлуна öтув вöдитчан автомашина туйяс вылын ситуациялысь мониторинг нуöдöм, тайö туйяс видзöм, дзоньталöм, капитальнöя дзоньталöм, выльмöдöм да стрöитöм серти уджъяс вöчöмсö могмöдöм да лöсялана уджъяс вöчöм бöрся видзöдöм.

Уджъяс вöчöмлысь виччысяна бöртассö, а сiдзжö вылынджык индöм канму учреждениеöн лöсялана канму уджсö вöчöм вылö Коми Республикаса республиканскöй бюджет рöскодъяслысь йöрышъяссö вайöдöма тайö Уджтас дорö содтöдын (2 таблица).

Уджтасулын пасйöм мероприятиеяс збыльмöдігöн виччысьöны татшöм бöртасъясöдз воöдчöм.

Уджтас збыльмöдöм могысь медшöр тöдчанлун босьтас сійöс медводдза этапын збыльмöдігöн Коми Республикаса транспорт система сöвмöдöмлысь медлöсялана план урчитöмыс наука-туялан уджын шедöдöм бöртас подув вылын, кутшöмöс веськöдöма производительнöй вынъяс иналан да сöвмöдан схема подув вылын туйяс вез да транспортно-маршрутнöй вез иналан схема дасьтöм вылö, а сiдзжö транспорт услугаяслысь видзчысянлун, сибаланлун, качество стандартъяс дасьтöм вылö. Тайö документъясыс сетасны позянлун урчитны Коми Республикаса транспорт система сöвмöдöмлысь медлöсялана вариантъяссö да аддзыны сiйöс лöсьыдджыкöн вöчан туйяссö.

Республикаын транспорт услугаяслöн рынокöн веськöдлан методъяс сöвмöдан юкöнын канму политика збыльмöдöмлöн аддзана бöртасъясöн лоöны: Уджтаслöн медводдза этапын – Коми Республика мутасын туйвизьяс öнiя везлысь уджалöмсö видзöм да могмöдöм, тшöтш и республикаса сьöкыда воöдчан районъясö, став сикаса транспортöн грузъяс, пассажиръясöс да багаж новлöдлöмъяслысь условиеяссö бурмöдöм, новлöдлöмлысь видзчысянлунсö кыпöдöм, уджтаслöн мöд этапын – транспорт услугаяс стандартизируйтöм серти нуöдöм уджсö тöд вылö босьтöмöн транспортно-маршрутнöй вез бурмöдöм. Тайö мероприятиеяссö збыльмöдöмыс отсалас Коми Республикаын уджалысь транспорт организацияяслöн финансöвöя кыпöдчöмлы, налысь инвестиционнöй зільлунсö ловзьöдöмлы да, кыдз таысь петö, услугаяс рынокын налысь конкурентоспособносьт кыпöдöмлы.

Мероприятиеяс чукöрлöн, кутшöмъясöс веськöдöма туй да транспорт уджалöм бöрся да туйті ветлöдлöм видзчысянлун бöрся видзöдöмсö чорзьöдöм вылö, бöртасъяснас лоöны:

вöчан туй уджъяс да туй стрöитан вöдитчана материалъяс качество кыпöдöм, автомашина туйястi сьöкыд веса транспортлöн ветлан режимö кутчысьöм;

автомашина да сынöд транспортöн пассажиръясöс да багаж новлöдлöм йылысь кырымалöм сёрнитчöмъяс серти новлöдлысьясöн кöсйысьöмъяссö ас кадö да тырвыйö збыльмöдöм;

пассажиръясöс да багаж новлöдлöмлысь видзчысянлун кыпöдöм, тшöтш и легкöвöй таксиöн, да туйтi ветлöдлан инöдъяс торкöмсö чинтöм;

машинаяс да оборудование уджöдöм йылысь урчитöм правилöясö кутчысьöм.

Туй уджалöмöн öнiя кадся веськöдлан ногъяс пыртöм вылö веськöдöм мероприятиеяссö збыльмöдöмыс вайöдас сыöдз, мый 2016 во кежлö регионса либӧ муниципалитетса тöдчанлуна автомашина туйяслöн став кузьта серти лоас лöсьöдöма инöд урчитан документъяс база туйяслöн техническöя инвентаризуйтöм кывкöртöдъяс подув вылын.

Практическöй нырвизьöд босьтчасны дасьтыны туй овмöс юкöнын выль материалъяс да инновационнöй технологияяс, кутшöмъяс чинтöны автомашина туйяс стрöитöмлысь донсö, могмöдöны наöн дыр кадся вöдитчöмсö, кыпöдöны туйтi ветлöдлöмлысь видзчысянлун да экологическöй видзчысянлун, а сiдзжö могмöдöны найöн водитчöмсö туй уджъяс вöчигöн.

Таысь кындзи, Уджтас збыльмöдан мöд этапын республикаса мутасын грузопотокъяслöн виччысяна содöм вöсна планируйтöны лöсьöдны логистика öтув шöрин, кодлöн подув могнас лоö регионпытшса да регионкостса транспорт потокъяссö лöсьыдджыкöн вöчöм.

3 уджтасув. Канму уджтаслысь олöмö пöртан условиеяс лöсьöдöм.

Уджтасув урчитö татшöм шöр мероприятиеяс збыльмöдöм:

3.1 мог. Уджтас мероприятиеяс збыльмöдöмöн веськöдлöмсö могмöдöм:

1) Уджтас збыльмöдiгöн Коми Республикаса туй агентствоöн уджмогъяс вöчöмсö могмöдöм;

2) туй овмöс да транспорт юкöнын канму заказлысь иналöмсö могмöдöм.

Шöр мероприятиеяслысь тырвыйö лыддьöгсö вайöдöма лöсялана уджтасув донъялöмын.

Тайö мероприятиеяссö збыльмöдiгöн лоас могмöдöма Уджтас могъяслысь олöмö пöртöмсö да Уджтасын да уджтасувъясын пасйöм петкöдласъясöдз воöдчöмсö канму уджтасöн веськöдлан эффективнöй система лöсьöдöм отсöгöн.

5. Лöсялана юкöнын инöда регулируйтöмлöн шöр мераяс, кутшöмъясöс веськöдöма Уджтаслысь подув могсö да (либö) медшöр бöртасъяссö шедöдöм вылö

Республикаса транспорт системалысь эфффективнöя да тэрыба сöвмöдöмсö тöдчымöн могмöдöны транспорт юкöнын нормативнöй инöда регулируйтöмöн.

Колö пасйыны, мый Коми Республикаын регионса либö муниципалитеткостса тöдчанлуна öтув вöдитчан автомашина туйяс серти медшöр нормативнöй инöда регулируйтöмсö регион тшупöдын вöчöны «Россия Федерацияын автомашина туйяс да туй уджалöм йылысь да Россия Федерациялöн оланпаса торъя актъясö вежсьöмъяс пыртöм йылысь» Федеральнöй оланпас серти.

Туй овмöсын инöда регулируйтöмлöн быд вося мераöн регион тшупöдын лоö Коми Республикаын туй инфраструктураса капитальнöя стрöитöм объектъяс, кутшöмъясöс финансируйтöны локтан во кежлö Коми Республикаса республиканскöй сьöмкудйысь бюджетса инвестицияяс тшöт весьтö, лыддьöг вынсьöдöм йылысь Коми Республикаса Веськöдлан котырлöн тшöктöм. Локтан финансöвöй во да планöвöй кадколаст кежлö тайö нормативнöй инöда актсö примитöны тайö вося öшым тöлысьын.

Инöда регулируйтöмлöн мераöн тшöтш лоö Коми Республикаын регионса либö муниципалитеткостса тöдчанлуна öтув вöдитчан автомашина туйяслысь лыддьöгсö, кутшöмöс вынсьöдöма Коми Республикаса Веськöдлан котырлöн 2009 во вöльгым тöлысь 30 лунся 438-р №-а тшöктöмöн, выльмöдöм.

«Россия Федерацияса субъектъясын канму власьтлöн оланпас пыртысь (бöрйöм) да олöмö пöртысь власьт органъяс котыртан öтув принципъяс йылысь» Федеральнöй оланпаслöн 263 статьяын 2 пунктса 12 подпункт серти Россия Федерацияса субъектъяслöн канму власьт органъяс уджмогъясö пырö автомашина, кöрт туй, вавывса, сынöд транспортöн (карсянь матö да муниципалитеткостса ветлöдлöм) могмöдöмсö котыртöм.

Коми Республика мутасын карсянь матын да муниципалитеткостса ветлöдлöмын автомашина транспортöн олысьясöс могмöдöмсö котыртан юкöнын торъя юалöмъяс öнiя кадö регламентируйтö «Коми Республикаын автомашина транспортöн олысьясöс могмöдöм котыртöм йылысь» Коми Республикаса Веськöдлан котырлöн 2007 во косму тöлысь 16 лунся 63 №-а шуöм.

Россия Федерацияса бюджетнöй оланпастэчас серти Коми Республикаса республиканскöй сьöмкудйын локтан финансöвöй во да планöвöй кадколаст кежлö транспорт организацияяслы да асшöра уджалысьяслы субсидияяс туйын канму отсöг сетöм могысь финансируйтан йöрышъяссö вынсьöдiгöн транспорт юкöнын регион тшупöдын инöда регулируйтöмöн лоас нормативнöй инöда актъяс дасьтöм, кутшöмъяс урчитöны индан субсидияяс сетан пöрадок, ыджда да условиеяс. Тайö нормативнöй инöда актъяссö примитöны тайö вося öшым тöлысьын.

Уджтас збыльмöдігöн инöда регулируйтöмлöн медшöр мераяс йылысь юöр вайöдöма тайö Уджтас дорö содтöдын (3 таблица).

6. Уджтаслöн виччысяна бöртасъяс. Уджтаслöн торъя мога индикаторъяс да петкöдласъяс лыддьöг

Уджтаслысь да уджтасувъяслысь торъя мога индикаторъяс да петкöдласъяс системасö тэчöма сідз, медым лоис позяна прöверитны да эскöдны Уджтаслöн да уджтасувъяслöн подув могъясöдз воöдчöмсö да могъяс збыльмöдöмсö.

Системасö тэчигöн босьтöма тöд вылö быд петкöдлас дорö корöмъяссö (лöсяланлун, стöчлун, объективносьт, збыльлун, öти вежöртаслун, экномичносьт, орччöдны вермöм, ас кадö вöчöм да коставтöмлун).

Уджтаслöн да уджтасувъяслöн торъя мога индикаторъяс да петкöдласъяс тэчасыс йитчö налöн могъяскöд, шöр мероприятиеяскöд, мый сетö позянлун донъявны виччысяна медшöр бöртасъяссö, Уджтаслысь эффективносьтсö сійöс збыльмöдан став кадколаст чöж.

Уджтас петкöдласъяс тöдчöдöны транспорт система сöвмöмлысь йöз котырлы тöдчана медшöр бöртасъяссö да донъялöны республикаса транспорт система уджалöмысь йöз котырлы ставнас либö потребительяс чукöрлы социальнöй да экономическöй бурторъяссö. Татшöм петкöдласъяс лыдö пырöны:

1. Валöвöй регионса прöдуктлöн (водзö - ВРП) транспортоёмкость, сюрс тонна-км ВРП-лöн 1 шайт вылö.

Тайö петкöдласыс тöдчöдö груз новлöдлöмъяслысь да производстволысь мöда-мöдлы лöсялöмсö да донъялö дась прöдукция донын транспорт рöскодъяслысь пайсö. Тайö петкöдлас серти тöдмалöны, ёна-ö ладмöдöма öта-мöд костас рынокöн вöзйöм транспорт услугаяслысь спрос да вöзйöм, качество да дон.

2. Олысьяслöн транспортöн ветлöдлöм, сюрс пасс-км/морт.

Тайö петкöдласыс тöдчöдö, уна-ö пассажиро-километр вичмö вонас öти олысь вылö, да петкöдлö республикаса öти олысьöн пассажирскöй транспорт услугаясöн шöркодя вöдитчöмсö.

3. Республикаса олысьяслöн öтув лыд серти транспортын доймöмъяслöн лыд, %.

Индöм петкöдласъяслöн эмöсь вояс серти планируйтöм лыдпасъяс, кутшöмъясöс арталöны государственнöй статистика кыйöдöмлöн юöръяс подув вылын.

«Коми Республикаса транспорт инфраструктура да транспортöн олысьясöс да экономика могмöдöм сöвмöдöм» уджтасув могъяс збыльмöдöмлöн петкöдласъяс:

1.1 мог. Öтув вöдитчан автомашина туйяслысь öнія вез кутöм да вавывса туйяс видзöм:

öтув вöдитчан автомашина туйяслöн öтув кузьта серти норматив корöмъяслы лöсялана öтув вöдитчан автомашина туйяс кузьталöн пай, %.

1.2 мог. Öтув вöдитчан автомашина туйяс вез сöвмöдöм, транспорт инфраструктураса мукöд объект лöсьöдöм да найöс бурмöдöм:

став сикаса транспорт серти ветлан туйяс тшöкыдлун, км/ 1000 кв.км.

1.3 мог. Транспортын öнія шöр фондъяс выльмöдöм да выльясöс ньöбöм вылö веськöдöм механизмъяс пыртöм:

Коми Республикаса туй да транспорт организацияяс кузя отчётнöй во заводитчöм кежлö шöр фондъяслöн öтув дон серти шöр фондъяс, кутшöмъясöс пыртісны уджöдöмö 2012 во тöвшöр тöлысь 1 лунсянь содан мындаöн, донлöн пай, %.

«Транспорт система сöвмöдöмöн веськöдлöмлысь качество кыпöдöм» уджтасув могъяс збыльмöдöмлöн петкöдласъясöн лоöны:

2.1 мог. Коми Республикаса транспорт система сöвмöдан медлöсялана вариантъяс урчитöм:

наука-туялан уджъяс лыд, единицаяс.

2.2 мог. Автомашина, кöрт туй, сынöд да вавывса транспортöн транспорт услугаяс рынокöн веськöдлан методъяс сöвмöдöм:

республикаса олысьяслöн öтув лыд серти öтув вöдитчан транспорт услугаясöн могмöдöм Коми Республикаса олысьяслöн удельнöй сьöкта, %.

2.3 мог. Туй да транспорт уджалöм да туйтi ветлöдлöм видзчысянлун бöрся видзöдöм чорзьöдöм:

Коми Республика мутасын туй да транспорт удж вöчигöн сетöм разрешитана документъяслöн лыд, единицаяс;

öтув вöдитчан автомашина туйяслöн öтув кузьта серти öтув вöдитчан автомашина туйяс, кутшöмъяс серти контролируйтöны найöс видзан да дзоньталан уджъяс вöчöмсö, кузьталöн пай, %;

ветлан гижöдпас серти урчитöм рейсъяс öтув лыд серти пассажиръясöс новлöдлігöн ветлан гижöдпас серти збыльвылас вöчöм рейсъяслöн пай, %.

2.4 мог. Туй да транспорт удж вöчигöн öнiя кадся веськöдлан ногъяс, технологияяс да материалъяс пыртöм:

öтув вöдитчан автомашина туйяс öтув кузьта серти регионса да меставывса тöдчанлуна öтув вöдитчан автомашина туйяс, кутшöмъясöс могмöдöма на серти инöд урчитысь документъясöн, кузьталöн пай, %;

автомашина туйяслöн, кутшöмъясöс колö дзоньтавны да стрöитны, кузьта серти автомашина туйяс, кутшöмъясöс дзоньталiг да стрöитiг вöдитчöны инновационнöй технологияясöн да материалъясöн, кузьталöн пай, %.

«Канму уджтаслысь олöмö пöртан условиеяс лöсьöдöм» уджтасув моглысь збыльмöдöм петкöдласöн лоöны:

3.1 мог. Уджтас мероприятиеяс збыльмöдöмöн веськöдлöмсö могмöдöм:

Уджтас да уджтасувъяс петкöдласъясöдз (индикаторъясöдз) быд вося воöдчан тшупöд, %.

Уджтасув петкöдласъяслöн эмöсь вояс серти планируйтöм лыдпасъяс, кутшöмъясöс мурталöны да лыддьöны государственнöй статистика кыйöдöмлöн юöръяс подув вылын, а сiдзжö Уджтас кывкутысь вöчысьлöн да содтöд вöчысьяслöн ведомствоса отчётносьт серти.

Уджтас да уджтасувъяс петкöдласъяслысь (индикаторъяслысь) збыльмöдан вояс серти лыдпасъяссö вайöдöма тайö Уджтаслöн содтöдын (4 таблица), найö лöсялöны туй да транспорт отрасльяс совмöмлöн шöркодь уна вося экономическöй условиеяслы. Лыдпасъяссö арталöма налöн виччысяна динамика подув вылын, республикаса социально-экономическöй сöвмöмлöн лöсялана юкöнын веськöдлан система бурмöдöм тшöт весьтö налысь вежсян нырвизьсö тöд вылö босьтöмöн.

Тайö Уджтас дорö содтöдын индöм (4 таблица) петкöдласъяссö лоас шедöдöма сэк, кор колясны туй да транспорт овмöс финансируйтöмын шедöдöм тшупöдсö. Петкöдласъяс вермасны лёкмыны экстремальнöй ывлавыв лоöмторъяс вöсна (поводдя условиеяс, тулысся да арся ытва да мук.), туй овмöс да транспорт рынокын падмöдан экономическöй ситуация артмöм вöсна, меставывса уджалан ресурсъяс да квалификацияа кадръяс тырмытöм вöсна.

Уджтас збыльмöдöмын медшöр бöртасöн лоö Уджтас збыльмöдігöн 2010 во серти 54,4 прöчент вылö ВРП-лысь транспортоёмкосьтсö чинтöм, мый тöдчöдö транспортса комплекс уджалöмлысь эффективносьт кыпöдöмсö да дась прöдукция донын транспорт рöскодъяслысь пай чинтöмсö. Тайö вöчас позянаöн кыпöдны экномическöй уджалöм сикасъяслысь конкурентоспособносьтсö да эффективносьтсö, могмöдны асшöра уджалан и делöвöй зільлунлысь содöмсö, мый веськыда тöдчö олысьяслöн олан качество да социальнöя водзмöстчöм тшупöд вылö.

Уджтас мероприятиеяс збыльмöдöм вöчас позянаöн содтыны республикаын öтув вöдитчан автомашина туйяслысь да кöрт туйяслысь кузьтасö, кыпöдны транспорт инфраструктураса объектъяс, оборудование да транспорт средствояс дорö урчитöм корöмъяслы лöсялан тшупöдсö. Экономикаын кыптан позянлунъяс сöвмöдöм могысь лöсьöдасны инфраструктураса условиеяс, мый артмöдас содтöд позянлунъяс водзö бурмöдны Коми Республикаса транспорт системасö да сылысь производствоса, юöртан да технологическöй инфраструктурасö, öддзöдас ВРП-лысь содöмсö.

Уджтаслöн медтöдчана бöртасъяс лыдысь öтиöн лоö 2010 во серти 15,3% вылö олысьяслöн транспортöн ветлöдлöм содöм, мый сетас позянлун кыпöдны социальнöя водзмöстчöм, мортлысь уджвывса да творчествоса потенциал.

Тайö бöртасöдз воöдчöмсö подулалöма олысьяслысь ветлöдлöм серти коланлунъяс могмöдöмсö содтöмöн, транспорт услугаяс сибаланлун да качество кыпöдöмöн. Республикаса олысьяслöн öтув лыд серти Коми Республикаса олысьяслöн, кодъясöс могмöдöма öтув вöдитчан транспорт услугаясöн, удельнöй сьöкта 2020 во помöдз планируйтöма 96,6 прöчент тшупöдын, та дырйи Уджтас збыльмöдан вояс чöжöн пассажирооборот йöрышыс содас 6,4 прöчент вылö.

Транспорт системалысь быд боксянь видзчысянлун да зумыдлун кыпöдöм серти мероприятиеяс збыльмöдöм вöчас позянаöн чинтыны 2010 во серти транспортын доймöмъяслысь лыдсö 12,2 прöчент вылö.

Эффективносьт кыпöдöмкöд öттшöтш транспортын инновацияясöн вöдитчöм сетас тöдчымöн кыпöдны транспортлысь зумыдлунсö ветлöдлöмлöн да новлöдлöмъяслöн видзчысянлун юкöнын да чинтыны кытшалысь гöгöртас вылö транспортлысь лёк тöдчöмсö.

Уджтас бöртасъясысь öтиöн лоö государственнöй веськöдлöмлысь эффективносьтсö, канму услугаяс сетöмлысь качествосö да öдйö вöчанлунсö кыпöдöм. Транспорт система сöвмöдöм серти республикаын власьт канму органъяслöн вöчöмторъясыс кутасны йитчыны отрасльын эффективнöй предпринимательскöй уджалöмкöд.

7. Дыр кадся республиканскöй торъя мога уджтасъяс да уджтасувъяс дженьыда серпасалöм да лыддьöдлöм

Уджтасö пырöны уджтасувъяс, кутшöмъясöс веськöдöма канму могъяс олöмö пöртöмлысь эффективносьтсö кыпöдöм могысь да республикаса социально-экономическöй сöвмöмлысь дыр кадся приоритетъяс да подув могъяс збыльмöдöм могысь условиеяс лöсьöдöм вылö. Уджтаслысь уджтасувъяссö артмöдіг подув пыдди босьтöма принцип позяна выйöдз шымыртны вöчысьяслысь уджалан став юкöнсö да кыпöдны сьöмкуд рöскодъяслысь эффективносьтсö.

И сідз, Уджтас тэчасö пыртöма татшöм куим уджтасув:

1. «Коми Республикаса транспорт инфраструктура да олысьясöс да экономика транспортöн могмöдöм сöвмöдöм».

Тайö уджтасувлöн подув могыс – надёжнöй транспорт инфраструктура сöвмöмлы да автомашина, кöрт туй, сынöд да ва выв сикаса транспортын шöр фондъяс выльмöдан процессъяс активизируйтöмлы отсöг сетöм.

Шöр могъяс:

öтув вöдитчан автомашина туйяслысь öнія вез кутöм да вавывса туйяс видзöм;

öтув вöдитчан автомашина туйяс вез сöвмöдöм, транспорт инфраструктураса мукöд объект лöсьöдöм да найöс бурмöдöм;

транспортын öнія шöр фондъяс выльмöдöм вылö да выльясöс ньöбöм вылö веськöдöм механизмъяс пыртöм.

2. «Транспорт система сöвмöдöмöн веськöдлöмлысь качество кыпöдöм».

Тайö уджтасувлöн подув могыс – автомашина, кöрт туй, сынöд да ва выв сикаса транспорт сöвмöдöмöн веськöдлан да сы бöрся видзöдан вермöмсö кыпöдöм.

Шöр могъяс:

Коми Республикаса транспорт система сöвмöдан медлöсялана вариантъяс урчитöм;

автомашина, кöрт туй, сынöд да вавывса транспортöн транспорт услугаяс рынокöн веськöдлан методъяс сöвмöдöм;

туй да транспорт уджалöм да туйтi ветлöдлöм видзчысянлун бöрся видзöдöмсö чорзьöдöм;

туй да транспорт удж вöчигöн öнiя кадся веськöдлан ногъяс, технологияяс да материалъяс пыртöм.

3. «Канму уджтаслысь олöмö пöртан условиеяс лöсьöдöм».

Тайö уджтасувлöн шöр могыс – канму уджтасöн эффективнöй веськöдлан система лöсьöдöм.

Шöр могыс – Уджтас мероприятиеяс збыльмöдöмöн веськöдлöмсö могмöдöм.

Уджтаслысь уджтасувъяссö лоас збыльмöдöма Коми Республикаса олöмö пöртысь власьт уполномочитöм татшöм органъяс уджалöмлöн урчитöм юкöнъясын: Коми Республикаса туй агентство; Коми Республикаса промышленносьт, транспорт да связь сöвмöдан министерство; Коми Республикаса экономика сöвмöдан министерство; Коми Республикаса тариф служба; Коми Республикаса лицензия служба; Коми Республикаса техническöй дöзьöр служба, колігöн федеральнöй власьт органъяслысь мутас тэчасъяс да Коми Республикаса государственнöй мукöд орган босьтчöдöмöн (сöгласуйтöм серти).

Уджтаслысь уджтасувъяс вылö юклöмсö вöлі вöчöма сы серти, ыджыд-ö Уджтасöн олöмö пöртан могъяслöн тöдчанлуныс да сьöкыдлуныс, Уджтас подув могöдз воöдчöмлысь бöртаслунсö да эффективносьтсö могмöдан механизмъясöн вöдитчöмсö тöд вылö босьтöмöн.

Могъяс олöмö пöртöмлысь да мероприятиеяс вöчöмлысь сьöрсьöн-бöрсьöн мунöмсö урчитö Коми Республикаса туй агентство уджтасувъяслöн вынсьöдöм паспортъяс да Уджтас збыльмöдан вося план серти.

8. Ресурсъясöн Уджтас могмöдöм

Уджтас мероприятиеяс збыльмöдöны Коми Республикаса республиканскöй сьӧмкуд сьöм тшöт весьтö.

2012-2014 вояс кежлö Коми Республикаса республиканскöй бюджет сьöм тшöт весьтö Уджтас финансируйтöмлысь öтув йöрышсö урчитöма 16 306 206,4 сюрс шайт мындаын.

Вояс серти Уджтас финансируйтöмлöн виччысяна йöрыш:

2012 во – 7 996 167,8 сюрс шайт;

2013 во – 4 298 113,7 сюрс шайт;

2014 во – 4 011 924,9 сюрс шайт.

Бюджет сьöм медшöр юклысьяс серти финансируйтöмлöн виччысяна йöрыш:

Коми Республикаса туй агентство – 16 051 549,3 сюрс шайт, сы лыдын вояс серти:

2012 во – 7 903 282,1 сюрс шайт;

2013 во – 4 217 228,0 сюрс шайт;

2014 во – 3 931 039,2 сюрс шайт.

Коми Республикаса промышленносьт, транспорт да связь сöвмöдан министерство – 248 657,1 сюрс шайт, сы лыдын вояс серти:

2012 во – 92 885,7 сюрс шайт;

2013 во – 77 885,7 сюрс шайт;

2014 во – 77 885,7 сюрс шайт.

Коми Республикаса экономика сöвмöдан министерство – 6 000,0 сюрс шайт, сы лыдын вояс серти:

2012 во – 0,0 сюрс шайт;

2013 во – 3000,0 сюрс шайт;

2014 во – 3000,0 сюрс шайт.

«Коми Республикаса транспорт инфраструктура да олысьясöс да экономика транспортöн могмöдöм сöвмöдöм» уджтасув серти финансируйтöмлöн виччысяна йöрыш артмöдö 15 413 825,3 сюрс шайт,

сы лыдын вояс серти:

2012 во – 7 700 714,2 сюрс шайт;

2013 во – 3 998 934,1 сюрс шайт;

2014 во – 3 714 177,0 сюрс шайт.

«Транспорт система сöвмöдöмöн веськöдлöмлысь качество кыпöдöм» » уджтасув серти финансируйтöмлöн виччысяна йöрыш артмöдö 743 603,3 сюрс шайт,

сы лыдын вояс серти:

2012 во – 246 004,9 сюрс шайт;

2013 во - 250 185,2 сюрс шайт;

2014 во – 247 413,2 сюрс шайт.

«Канму уджтаслысь олöмö пöртан условиеяс лöсьöдöм» уджтасув серти финансируйтöмлöн виччысяна йöрыш артмöдö 148 777,8 сюрс шайт,

сы лыдын вояс серти:

2012 во – 49 448,7 сюрс шайт;

2013 во - 48 994,4 сюрс шайт;

2014 во – 50 334,7 сюрс шайт.

Коми Республикаса республиканскöй бюджет сьöм тшöт весьтö ресурсъясöн Уджтас могмöдöмсö (2012-2014 вояс кежлö рöскодъяс виччысяна (справочнöя) донъялöм) петкöдлöма тайö Уджтаслöн содтöдын (5 таблица).

1. **9. Уджтаслысь эффективносьт донъялан методика**

Уджтас збыльмöдöмлысь эффективносьт донъялöны учитöм пöрадок серти, медым тöдчöдны Уджтаслысь Коми Республикаса социально-экономическöй сöвмöмын пайсö, сетны Коми Республикаса Веськöдлан котырлы да кывкутысь вöчысьлы öдйö вöчана юöр сы йылысь, кутшöм выйын Уджтас мероприятиеяссö вöчöмыс да могъяссö олöмö пöртöмыс да кутшöмöсь налöн шöракостса бöртасъясыс.

Уджтас олöмö пöртöмлысь эффективносьт донъялöны збыльмöм социально-экономическöй бурторъяс тöд вылö босьтöмöн, кутшöмъяс тöдчисны Коми Республикаса социально-экономическöй сöвмöмлöн вежсьöм вылö.

Уджтаслысь эффективносьт донъялан методикаö пырöны татшöм мероприятиеяс:

1) ставнас Уджтаслöн подув могъясöдз воöдчан да могъяссö олöмö пöртан тшупöд донъялöм.

Подув могъясöдз воöдчан да могъяссö олöмö пöртан тшупöд арталöны татшöм ногöн:

Уджтас кывкутысь вöчысьлöн тшöктöдöн лöсьöдöм экспертнöй комиссия (водзö – комиссия) урчитö 4 таблицаын индöм Уджтас быд петкöдласлысь (индикаторлысь) (водзö - петкöдлас) тöдчанлун коэффициентсö Уджтас да уджтасувъяс подув могъясöдз воöдчöм да могъяссö олöмö пöртöм боксянь. Петкöдласлöн тöдчанлун коэффициент (Зп) пасйыссьö 0-сянь 1-öдз лыдпасöн, петкöдласлöн тöдчанлун коэффициентъяс мындаыс лоö öтик;

артавсьö донъялан кадколастö планируйтöм петкöдласъясöдз воöдчан тшупöдыс. Донъялан кадколаст кежлö планируйтöм петкöдлас лыдпасöдз воöдчан тшупöд (Дп) артавсьö кыдз збыльвывса да планса лыдпасъяслöн орччаасьöм торйöн быд петкöдлас серти. Кор петкöдласлöн збыльвывса лыдпасыс плансаысь ыджыдджык, воöдчан тшупöд пыдди босьтöны öтик;

артавсьö Уджтас подув могъясöдз воöдчан да могъяссö олöмö пöртан шöркодь тшупöдлöн лыдпасыс (Сд) кыдз тöдчанлун серти артыштöм лöсялана петкöдласъясöдз воöдчан тшупöдъяслöн мындаыс татшöм формула серти:

N

Сд = ∑ Зпi \* Дпi,

i=1

кöнi:

N – петкöдлас лыд;

i – петкöдласлöн номер;

Зп – петкöдлас тöдчанлунлöн коэффициент;

Дп – петкöдласлöн донъялан кадколаст кежлö планируйтöм лыдпасöдз воöдчан тшупöд;

2) Уджтас мероприятиеяс збыльмöдан тшупöд (найöс збыльмöдöмын виччысяна веськыд бöртасъяс шедöдöм) донъялöм Уджтас шöр мероприятиеяс збыльмöдöмын виччысяна да збыльвылас шедöдöм веськыд бöртасъяс орччöдöм подув вылын. Уджтас мероприятиеяс збыльмöдан тшупöд арталöны Уджтас збыльмöдан быд вося планъяс да Уджтас мероприятиеяс Вöчысьяссянь воöм отчёт юöръяс подув вылын.

Уджтас мероприятиеяс збыльмöдан тшупöд (Мзт) урчитöны татшöм ногöн:

комиссия урчитö:

а) Уджтас быд мероприятиелысь тöдчанлун коэффициент, кодöс индöма 1 таблицаын, Уджтаслысь да уджтасувъяслысь могъяссö олöмö пöртöм боксянь. Мероприятиелöн тöдчанлун коэффициент (Зм) пасйыссьö 0-сянь 1-öдз лыдпасöн, мероприятиелöн тöдчанлун коэффициентъяс мындаыс лоö öтик;

б) Уджтаслысь лöсялана мероприятие збыльмöдöмын веськыд бöртас шедöдöмлöн тöдчанлун коэффициент тайö бöртаслöн коланлун тшупöд боксянь. Уджтаслысь лöсялана мероприятие збыльмöдöмын веськыд бöртас шедöдöмлöн тöдчанлун коэффициент (Звб) петкöдлыссьö 0-сянь 1-öдз лыдпасöн, кутшöмъяслöн мындаыс лоö öтик;

артавсьö донъялан кадколастö Уджтаслысь лöсялана мероприятие збыльмöдöмын веськыд бöртас шедöдан тшупöд. Донъялан кадколаст кежлö планируйтöм Уджтаслысь лöсялана мероприятие збыльмöдöмын веськыд бöртас шедöдöм тшупöд (Двб) артавсьö кыдз збыльвывса да планса лыдпасъяслöн орччаасьöм торйöн Уджтас мероприятиелöн веськыд быд бöртас серти. Кор Уджтаслысь лöсялана мероприятие збыльмöдöмын веськыд бöртаслöн збыльвывса лыдпасыс плансаысь ыджыдджык, шедöдан тшупöд пыдди босьтöны öтик;

артавсьö донъялан кадколастö Уджтас быд мероприятиелöн шедöдан тшупöд. Уджтас мероприятиелöн шедöдан тшупöд (Дм) артавсьö кыдз тöдчанлун серти артыштöм Уджтаслöн лöсялана мероприятие збыльмöдöмын веськыд бöртасъяс мындаыс татшöм формула серти:

M

Дм = ∑ Знрj \* Днрj,

j=1

кöнi:

M – мероприятиеса веськыд бöртас лыд;

j – мероприятиеса веськыд бöртаслöн номер;

Знр – Уджтаслöн лöсялана мероприятие збыльмöдöмын веськыд бöртас шедöдöмлöн тöдчанлун коэффициент;

Днр – донъялан кадколаст кежлö планируйтöм Уджтаслöн лöсялана мероприятие збыльмöдöмын веськыд бöртас шедöдан тшупöд петкöдлас;

артавсьö мероприятиеяс вöчöмлöн шöркодь тшупöдса лыдпасыс (Швм) кыдз тöдчанлун серти артыштöм Уджтас мероприятие шедöдан тшупöдъяслöн мындаыс татшöм формула серти:

T

Срм = ∑ Змk \* Дмk,

k=1

кӧні:

T - Уджтас мероприятие лыд;

k – Уджтас мероприятие номер;

Зм – Уджтас лöсялана мероприятиелöн тöдчанлун коэффициент;

Дм – Уджтас мероприятиелöн шедöдан тшупöд петкöдлас.

Ставнас Уджтас серти арталöны öтувъя петкöдласлысь лыдпассö татшöм ногöн:

ИП = 0,7 Сд + 0,3Срм.

Кор ИП ≥ 0,8, Уджтас збыльмöдöмсö лыддьöны имитанаöн, кор ИП < 0,8 – абу имитанаöн.

Таысь кындзи, Уджтас збыльмöдöмлысь эффективносьтсö донъялiгöн экспертнöя (опишитöмöн) донъялöны сылысь социальнöй эффективносьтсö муртöсъяс серти, кутшöмъяс петкöдлöны олысьяслысь ветлöдлöмсö да вешъяланлунсö, олысьяслы транспорт услугаяс сибаланлунсö да качествосö, транспортын видзчысянлунсö, а сiдзжö сылысь экономическöй эффективносьт тшупöдсö муртöсъяс серти, кутшöмъяс петкöдлöны регионса прöдукция бöръя донын транспорт рöскодъяссö, тöваръяс вöзйöмлысь коммерческöй öдсö, олысьяслысь делöвöй водзмöстчöсö, экологияа положениесö.

Уджтас эффективносьт да бöртаслун видзöдан инструментъясöн лоöны быд вося отчётъяс, шöракостса петкöдласъяс мониторинг.

Уджтаслöн быд этап бöртас подув вылын вермасны стöчмöдны юöр кыдз ресурсъясöн могмöдöм серти, сiдз и Уджтаслöн уджтасувъясын мероприятиеяс чукöр серти.

«Коми Республикаса транспорт инфраструктура да олысьясöс да экономика транспортöн могмöдöм сöвмöдöм»

**УДЖТАСУВ**

«Транспорт система сöвмöдöм» Коми Республикаса канму уджтасын «Коми Республикаса транспорт инфраструктура да олысьясöс да экономика транспортöн могмöдöм сöвмöдöм» уджтасувлöн

**ПАСПОРТ**

|  |  |
| --- | --- |
| Уджтасув ним | «Транспорт система сöвмöдöм» Коми Республикаса канму уджтасын «Коми Республикаса транспорт инфраструктура да олысьясöс да экономика транспортöн могмöдöм сöвмöдöм» уджтасув (водзö – уджтасув) |
| Уджтасувсö кывкутысь збыльмӧдысь | Коми Республикаса туй агентство |
| Уджтасувсö содтöд вöчысь | Коми Республикаса промышленносьт, транспорт да связь сöвмöдан министерство |
| Уджтасувлöн уджтасса торъя мога инструментъяс | - |
| Уджтасувлöн подув мог | транспорт инфраструктура сöвмöмлы да автомашина, кöрт туй, сынöд да ва выв транспортын шöр фондъяс выльмöдан процессъяс ӧддзӧдöмлы отсöг сетöм |
| Уджтасувлöн могъяс | öтув вöдитчан автомашина туйяслысь öнія вез кутöм да вавывса туйяс видзöм;  öтув вöдитчан автомашина туй вез сöвмöдöм, транспорт инфраструктураса мукöд объект лöсьöдöм да найöс бурмöдöм;  транспортын öнія шöр фондъяс выльмöдöм вылö да выльясöс ньöбöм вылö веськöдöм механизмъяс пыртöм |
| Уджтасувлöн торъя мога индикаторъяс да петкöдласъяс | öтув вöдитчан автомашина туйяслöн öтув кузьта серти норматив корöмъяслы лöсялана öтув вöдитчан автомашина туйяс кузьталöн пай;  став сикас транспорт серти ветлан туйяс тшöкыдлун;  Коми Республикаса туй да транспорт организацияяс кузя отчётнöй во заводитчöм кежлö шöр фондъяслöн öтув дон серти шöр фондъяс, кутшöмъясöс пыртісны уджöдöмö 2012 во тöвшöр тöлысь 1 лунсянь содан мындаöн, донлöн пай |
| Уджтасувлöн олöмö пöртан этапъяс да кадколастъяс | 2012-2020 вояс, на лыдын этапъяс:  I этап - 2012-2014 вояс;  II этап - 2015-2020 вояс |
| Уджтасувлöн бюджетса ассигнованиеяс йöрышыс | 2012 - 2014 воясын уджтасув финансируйтöмлöн виччысяна йöрышыс лоö 15 413 825,3 сюрс шайт Коми Республикаса республиканскöй сьӧмкуд сьöм тшöт весьтö, на лыдын вояс серти:  2012 во – 7 700 714,2 сюрс шайт;  2013 во – 3 998 934,1 сюрс шайт;  2014 во – 3 714 177,0 сюрс шайт |
| Уджтасув збыльмöдöмлöн виччысяна бöртасъяс | öтув вöдитчан автомашина туйяслöн öтув кузьта серти норматив корöмъяслы лöсялана öтув вöдитчан автомашина туйяс кузьталöн пайыс 2010 во серти содас 16,1% вылö, мый бурмöдас öтув вöдитчан автомашина туйяслысь транспортно-эксплуатационнöй серпассö, чинтас туй условиеяс вöсна туйын транспорта лоöмтор лыдсö да вöчас лöсьыдджыкöн туястi транспорт средствоясöн ветлöдлöмсö;  олысьяслы транспорт услугаяс сибаланлун кыпöдöм вылö ёна тöдчас ветлан туйяс кузьтасö 2010 во серти содтöмыс, на лыдын:  кöрт туйяс кузьта – 14,5% вылö,  автомашина туйяс кузьта – 5,8% вылö;  2020 во кежлö уджтасув збыльмöдан кадколастö туй да транспорт организацияяслысь шöр фондъяссö выльмöдöм вылö инвестируйтан йöрышыс лоас 1,9 млрд. шайт гöгöр, мый тöдчас республикаса олысьясöс новлöдлöмъяслысь видзчысянлун кыпöдöм вылö, транспорт средствояслöн техническöй характеристикаяссö бурмöдöм вылö, транспорт организацияяслысь инвестиционнöй зiльлун кыпöдöм вылö да та боксянь услугаяс рынокын налысь конкурентоспособносьт кыпöдöм вылö. |

1. **1. Уджтасув збыльмöдан юкöн донъялöм**

Коми Республикаса социально-экономическöй сöвмöмын транспорт босьтö ыджыд тöдчанлун. Транспорт система могмöдö экономика сӧвмöмлысь условиеяссö, экономикаса конкурентоспособносьт да олысьяслысь олöм качество кыпöдöмсö. Коми Республикалöн география боксянь аслыспöлöслунъяс урчитöны транспортлысь медколана пайсö республикалысь сылöн транзит позянлунъяс боксянь конкуретнöй верктуйяссö сöвмöдöмын.

Öнiя кадö транспорт инфаструктура сӧвмöмлöн тшупöдыс пыр ёнджыка тöдчö общественнöй производстволöн тшупöд вылö.

Талун республикаын эм öнiя кадся став сикас транспорт, сылöн транспорт инфраструктураыс тыдовтчö татшöм петкöдласъяс пыр.

Коми Республика мутасын öтув вöдитчан кöрт туй везлöн эксплуатационнöй кузьтаыс артмöдö 1,7 сюрс км, та дырйи кöрт туйяс тшöкыдлуныс артмöдö 1000 кв.км вылö 4,1 км (Россияын – сідзкö, 86 сюрс км да 1000 кв.км вылö 5,0 км). Кöрт туй вагонъяслöн уджалан парк (суткиын шöркодя) артмöдö 3,1 сюрс единица, мый вывтi этша, медым могмöдны грузъяс новлöдлöмъясын республикаса содан коланлунъяссö, кутшöмъяс йитчöмаöсь гырысь кöзяйствуйтысь субъектъяслöн Коми Республика мутасын ыджыд тöдчанлуна стрöитчöмъяскöд.

Республикаын уджалö 9 кöрт туй вокзал Сыктывкар, Вöркута, Печора, Усинск, Ухта, Микунь, Сосногорск, Княжпогост да Инта каръясын. Сетан услугаяс качество да видзчысянлун дорö содысь корöмъяс вöсна став кöрт туй вокзалсö, кутшöмъяс эмöсь Коми Республикаын, колö выльмöдны да бурмöдны.

Талунъя лун кежлö сынöд транспорт инфрастуктураö пырöны: 7 аэропорт («Сыктывкар», «Воркута», «Ухта», «Печора», «Усинск», «Инта» да «Чилимдiн») да 32 вертолёт пуксян плöщадка, кутшöмъяс пырöны «Комиавиатранс» Коми Республикаса канму öтувъя предприятиеö. Пассажиръясöс муниципалитетъяс костын новлöдлöны Ан-24 самолётъясöн, муниципалитет пытшкын сьöкыда воöдчан олан пунктъясö – Ми-8 вертолётъясöн. Öнiя кадö кыпöдöны корöмъяс сынöд суднояс дорö, лэбöмъяслöн видзчысянлун мераяс да олысьясöс обслуживайтан качество дорö. Тадзикöн, вермасны артмыны воштöмъяс сы вöсна, мый уджöдöмысь петкöдасны öнiя кадö вöдитчан сынöд транспорт средствояс да тупкасны аэропорт комплексъяс.

Коми Республикаын вавывса транспортлöн пайыс гöгöрвоана вавывса туйяслöн географическöя инасьöм серти. Öнiя кадö Коми Республикаса транспорт везö пырö 4,1 сюрс км пытшкöсса вавывса туй, та дырйи пытшкöсса вавывса суднолы ветлыны позяна туйяслöн тшöкыдлуныс артмöдö 1000 кв.км вылö 9,8 км (Россияын – сідзкö, 102 сюрс км да 1000 кв.км вылö 5,9 км). Печора да Эжва юяс вылын суднолы ветлана öнiя серпас сетö позянлун ветлöдлыны юястi муниципальнöй районъясын (Мылдiн, Вуктыл, Изьва, Чилимдiн, Кöрткерöс, Емдiн, Сыктывдiн, Кулöмдiн районъяс) да каръясын (Печора, Усинск, Сыктывкар). Юястi новлöдлöмъяс водзö сöвмöдöмсö сьöктöдö вавывса туйяслöн вывтi омöль серпасыс. Юяслöн косьмöмыс – индöм нырвизьын ыджыд мытшöд – тшöктö видзны суднолы ветлана öнiя серпассӧ да вöчны ю пыдöс джудждöдан уджъяс.

Юястi новлöдлöмъяс сöвмöдöм вылö лёк боксянь тöдчöны:

ювывса флотлöн важмöм да изсьöм. 2011 во тöвшöр тöлысь 1 лун кежлö пытшкöсса вавывса транспорт организацияяслöн шöр фондъяс изсьöм тшупöдыс артмöдіс 59 прöчент;

ювывса суднояс абутöмлун, кутшöмъяс вермöны вöчны регионкостса да муниципалитеткостса ювывса новлöдлöмъяс да кутшöмъясöс позьö уджöдны Печора да Эжва ковтысъяс юясын;

öзынъяс да пристаньяс тырмытöм.

Öнія кадся олöмын грузöвöй автомашина транспорт веськыда могмöдö экономикаса быдпöлöс отрасльлысь предприятиеяссö, да буретш таын сылöн ыджыд позянлуныс. Автомашина транспортлöн тöдчанлуныс сыын, мый сійö босьтö да вайö грузъяс инъясö, кутшöмъясö оз веськав мукöд сикас транспорт, та вöсна сійö участвуйтö грузъяс пöшти быд новлöдлöмын.

Автомашина транспорт сöвмöм вылö медводз тöдчö автомашина туйяс везлöн серпасыс. 2011 во тöвшöр тöлысь 1 лун кежлö Коми Республикаын öтув вöдитчан автомашина туйяслöн кузьтаыс артмöдіс 6831,515 км, сы лыдын чорыд веркöсаыс 5847,238 км, либö автомашина туйяслöн öтув кузьта серти 85,6 прöчент (Россияын – 91 прöчент, Рытыв-Войвыв федеральнöй кытшын – 93 прöчент). Коми Республикаса автомашина туйяс везö пырö «Вятка» (Киров – Мураши – Сыктывкар, Коми Республика мутасын) 283,600 км кузьта федеральнöй автомашина туй.

Такӧд öттшöтш Коми Республикаса туй инфраструктура абу бур качествоа сы вöсна, мый сыын ыджыд пайыс вуджан веркöса да му туйяслöн. Автомашина туйяслöн пöшти быд коймöд километрыс (26 прöчент) каржа либö посньöдöм из веркöса, öтув вöдитчан став автомашина туйяс пöвстысь 12 прöчентыс му веркöса.

Öнія кадö 2 сюрс километрысь унджык асфальтобетон веркöса автомашина туйыс оз лöсяв норматив корöмъяслы. 800 км кузьтаын автомашина туйяс вылын киссис веркöсыс, кольö улын тшупöдаöн туйті ветлöдлöм котыртан техническöй средствоясöн туйяссö могмöдöмыс. Автомашина туйяслысь транспортно-эксплуатационнöй характеристикаяссö да наті ветлöдлöмлысь видзчысянлун бурмöдöм могысь колö кыпöдны автомашина туйяс öнія видзöмлысь качествосö да содтыны туйяслысь öнія вез дзоньталан йöрышсö.

2011 во тöвшöр тöлысь 1 лун кежлö Коми Республикаса туйяс везын вöлі 529 пос да путепровод, наысь 36,5 прöчентыс – пу посъяс да 13 – плавъялан пос. Туялöмъяс да видлалöмъяс серти, 2009 во тöвшöр тöлысь 1 лун кежлö шогмытöм состояниеа вöчöм стрöйбаяслöн öтув кузьтаыс артмöдіс 38,8 прöчент. Медым могмöдны автомашина туйясті коставлытöм ветлöдлöм, колö дзоньтавны посъяс, кор найöс дзоньталöмыс абу позяна – колö лэптыны выль объектъяс.

Таысь кындзи, республикаса сизим муниципальнöй юкöнса олан пунктъяслöн, кутшöмъясын олöны 300 сюрсысь унджык морт, на лыдын Печора, Усинск, Инта, Вöркута каръяс, абу транспорт зумыд йитöдыс республикаса да орчча регионъясса автомашина туйяс везкöд. Олысьяслы автотранспорт услугаяслысь сибаланлунсö кыпöдöм могысь колö водзö стрöитны автомашина туйяслысь подув везсö да выльмöдны му автомашина öнія туйяссö да вуджана сикас веркöса туйяссö.

Республикаса туйяс везлöн улыс тшупöда сöвмöмыс оз сет паськöдны öтув вöдитчан автомашина транспортöн новлöдлöмъяслысь везсö.

Автомашина транспортöн ветлöдлöмлöн шöр мытшöдъясö тшöтш пырö пассажирскöй автомашина транспорт парклöн ёна изсьöмыс. Грузöвöй автомашинаысь джынсьыс унджык (57 прöчент) – 10 воысь ыджыдджык арлыда транспорт. Тырвыйö изсьöм пассажирскöй автомашина (автобус) транспортлöн удельнöй сьöктаыс артмöдö 19,8 прöчент.

Транспорт предприятиеяс да канму костын öта-мöдкöд топыд йитöдын вылынджык индöм став мытшöдсö бырöдігöн 2020 во кежлö виччысьöны Коми Республикаса туй да транспорт организацияяслысь шöр фондъяс выльмöдöмлысь да туйяс кузьталысь содöмсö. Ыджыд öдöн кутасны пыртны уджöдöмö выль автомашина туйяс, кутшöмъяс лöсялöны норматив корöмъяслы, мый йитчöма 2012 воын Коми Республикаса туй фонд лöсьöдöмöн, а сідзжö выль кöрт туйяс «Белкомур» инвестиционнöй проект збыльмöдігöн.

1. **2. Уджтасув збыльмöдан юкöнын канму политикаса, кутшöмöс збыльмöдöны Коми Республикаын, приоритетъяс, уджтасувса подув могъяс, могъяс да наöдз воöдчöмлöн петкöдласъяс (индикаторъяс), уджтасувлöн виччысяна медшöр бöртасъяс, уджтасув збыльмöдан кадколастъяс**

2020 воöдз Коми Республика экономическöя да социальнöя сӧвмӧдан стратегиялысь положениеяссö тöд вылын кутöмöн, уджтасув збыльмöдан юкöнын канму политикаса, кутшöмöс збыльмöдöны Коми Республикаын, медшöр верктуйясöн лоöны: Коми Республикаса транспорт инфрастуктуралысь абу опаснöй уджалöмсö могмöдöм, транспорт инфрастуктура стрöитöм, выльмöдöм да бурмöдöм, став сикас транспортлысь техническöй серпассö бурмöдöм.

Верктуйяс серти урчитöма уджтасувса подув могсö – транспорт инфраструктура сöвмöмлы да автомашина, кöрт туй, сынöд да вавывса транспортын шöр фондъяс выльмöдан процессъяс активизируйтöмлы отсöг сетöм

Медым воöдчыны тайö подув могöдз, колö пöртны олöмö татшöм шöр могъяс:

1) öтув вöдитчан автомашина туйяслысь öнія вез кутöм да вавывса туйяс видзöм;

2) öтув вöдитчан автомашина туйяс вез сöвмöдöм, транспорт инфраструктураса мукöд объект лöсьöдöм да найöс бурмöдöм;

3) транспортын öнія шöр фондъяс выльмöдöм вылö да выльясöс ньöбöм вылö веськöдöм механизмъяс пыртöм.

Медым воöдчыны уджтасувлöн подув могъясöдз да олöмö пöртны сылысь могъяссö, артмöдöма торъя мога петкöдласъяс (индикаторъяс):

öтув вöдитчан автомашина туйяслöн öтув кузьта серти норматив корöмъяслы лöсялана öтув вöдитчан автомашина туйяс кузьталöн пай;

став сикас транспорт серти ветлан туйяс тшöкыдлун;

Коми Республикаса туй да транспорт организацияяс кузя отчётнöй во заводитчöм кежлö шöр фондъяслöн öтув дон серти шöр фондъяс, кутшöмъясöс пыртісны уджöдöмö 2012 во тöвшöр тöлысь 1 лунсянь содан мындаöн, донлöн пай.

Уджтасувса петкöдласъяслысь (индикаторъяслысь) лыдпасъяссö уджтасув збыльмöдан вояс серти вайöдöма тайö Уджтас дорö содтöдын (4 таблица).

Уджтасув збыльмöдан кадколаст – 2012-2020 вояс. Уджтасув збыльмöдöны кык этапöн, медводдзаыс на пöвстысь йитчö бюджет планируйтöмын куим вося кадколастöн:

I этап - 2012-2014 вояс;

II этап - 2015-2020 вояс.

Уджтасув збыльмöдан кывкöртöдöн лоö 2020 воöдз öтув вöдитчан автомашина туйяслöн öтув кузьта серти норматив корöмъяслы лöсялана öтув вöдитчан автомашина туйяс кузьта пайлöн 2010 во серти 16,1% вылö содöмыс, мый бурмöдас öтув вöдитчан автомашина туйяслысь транспортно-эксплуатационнöй серпассö, чинтас туй условиеяс вöсна туйын транспорта лоöмтор лыдсö да вöчас лöсьыдджыкöн туястi транспорт средствоясöн ветлöдлöмсö.

Кыпалас öтув вöдитчан автомашина туйяс да пытшкöсса вавывса туйяс видзöмлöн качествоыс.

Олысьяслы транспорт услугаяс сибаланлун кыпöдöм вылö ёна тöдчас ветлан туйяс кузьтасö 2010 во серти содтöмыс, на лыдын кöрт туйяс кузьта содас 14,5% вылö, автомашина туйяс кузьта – 5,8% вылö.

Транспортын шöр фондъяс выльмöдöм вылö веськöдöм мероприятиеяс бöртасöн лоöны республикаса олысьясöс новлöдлöмъяслысь видзчысянлун кыпöдöм, транспорт средствояслысь техническöй характеристикаяссö бурмöдöм, транспорт организацияяслысь инвестиционнöй зiльлун кыпöдöм да та боксянь услугаяс рынокын налысь конкурентоспособносьт кыпöдöм. 2020 во кежлö уджтасув збыльмöдан кадколастö шöр фондъяс выльмöдöм вылö инвестируйтан йöрышыс артмöдас 1,9 млрд. шайт гöгöр.

**3. Уджтасувса шöр мероприятиеяс донъялöм**

Уджтасув урчитö татшöм шöр мероприятиеяс нуöдöм:

1) регионса либö муниципалитеткостса тöдчанлуна öтув вöдитчан автомашина туйяслысь видзöмсö, дзоньталöмсö да капитальнöя дзоньталöмсö могмöдöм, та лыдын:

туйяс да на вылын вöчöм стрöйбаяс видзан уджъяс нуöдöм;

туйяс диагностика нуöдöм;

вöчöм стрöйбаяс (капитальнöй посъяс, пу посъяс, плавъялан посъяс, трубаяс, путепроводъяс) видлалöм;

туйяс да на вылын вöчöм стрöйбаяс дзоньталöм, капитальнöя дзоньталöм серти проектно-корсьысян уджъяс нуöдöм;

шогмытöм туйяс да вöчöм стрöйбаяс капитальнöя дзоньталöм да дзоньталöм;

2) регионса либö муниципалитеткостса тöдчанлуна öтув вöдитчан автомашина туйясті ветлöдлöмсö котыртöмын техническöй средствояс уджалігкежлö дасьтöм да видзöм могмöдöм, та лыдын:

водсанога да сувтсанога пасъялöм вöчöм;

мытшöда потшöмъяс вöчöм да выльысь вöчöм;

туй пасъяс да юöра таблояс сувтöдöм;

3) регионса либö муниципалитеткостса тöдчанлуна öтув вöдитчан автомашина туйяслöн туй сервис да уджалігкежлö дасьтан объектъяс сöвмöмлы отсöг сетöм, та лыдын:

автомашина туйяс вылын туй сервис объектъяс нормативно-техническöй документация корöмъяслы лöсялöм серти видлалöм;

регионса либö муниципалитеткостса тöдчанлуна öтув вöдитчан автомашина туйяс вылын туй сервис выль объектъяс уджалігкежлö дасьтöм да нормативнöй состояниеö вайöдöм серти мероприятиеяс план дасьтöм;

туй сервис объектъяслöн инвестор-кутысьяскöд совещаниеяс нуöдöм;

4) Коми Республикаын меставывса асвеськöдлан органъяслы меставывса тöдчанлуна öтув вöдитчан автомашина туйяс серти да Коми Республикаса олан пунктъяслöн уличаяс да пурысьяс серти уджалан юкöнын отсöг сетöм, та лыдын:

меставывса тöдчанлуна öтув вöдитчан автомашина туйяс серти уджалан юкöнын меставывса асвеськöдлан органъяскöд öтув уджалöм;

йи вывтi вуджанiнъяс да меставывса тöдчанлуна öтув вöдитчан тöвся автомашина туйяс видзöм да уджалiгкежлö дасьтöм вылö меставывса сьöмкудъясö урчитöм пöрадок серти субсидияяс сетöм;

меставывса тöдчанлуна öтув вöдитчан автомашина туйяс видзöм вылö меставывса сьöмкудъясö урчитöм пöрадок серти субсидияяс сетöм;

меставывса тöдчанлуна öтув вöдитчан автомашина туйяс капитальнöя дзоньталöм да дзоньталöм вылö меставывса сьöмкудъясö урчитöм пöрадок серти субсидияяс сетöм;

Коми Республикаса олан пунктъясын уличаяс да пурысьяс капитальнöя дзоньталöм, дзоньталöм вылö меставывса сьöмкудъясö урчитöм пöрадок серти субсидияяс сетöм;

5) муниципалитетъяс костын пассажиръясöс вавывса транспортöн новлöдлöм могысь регионса тöдчанлуна ю участокъясын ю пыдöс джудждöдан уджъяс вöчöмлы отсöг сетöм, та лыдын:

Коми Ресубликаса юясын ю пыдöс джудждöдан уджъяс нуöдöм кузя «Вавывса туйяс да судноöн ветлöм Войвыв Двинаса КСУ» ФГУ-кöд да «Вавывса туйяс да судноöн ветлöм Печораса КСУ» ФГУ-кöд öтув уджалöм;

Печора да Эжва ковтысъясын ва объектъясöн быд боксянь вöдитчöм да найöс видзöм схема дасьтöм;

ю пыдöс джудждöдан уджъяс нуöдöм серти мероприятиеяс реестр дасьтöм, налысь ыдждасö – Коми Республикаса муниципальнöй юкöнъяс серти тöдчöдöмöн;

6) регионса тöдчанлуна юяс вылын суднояслы ветлыны позяна обстановка видзöмсö могмöдöм, та лыдын:

Коми Республикаса республиканскöй сьӧмкуд сьöм тшöт весьтö Печора да Эжва ковтысъясын регионса тöдчанлуна юяс вылын суднолы ветлыны позяна обстановка видзöм серти урчитöм пöрадок серти услугаясысь мынтысьöм;

Коми Республикаса юяс вылын суднолы ветлыны позяна обстановка видзöм могмöдöм серти «Вавывса туйяс да судноöн ветлöм Войвыв Двинаса КСУ» ФГУ-кöд да «Вавывса туйяс да судноöн ветлöм Печораса КСУ» ФГУ-кöд öтув уджалöм;

7) Коми Республикаын регионса либö муниципалитеткостса тöдчанлуна öтув вöдитчан автомашина туйяс да на вылын туйвывса стрöйбаяс стрöитöм да выльмöдöм;

8) транспорт инфраструктураса объектъяс стрöитöмлы да выльмöдöмлы отсöг сетöм, та лыдын:

кöрт туй вокзалъяс стрöитöм да выльмöдöм серти «Россияса кöрт туйяс» ВАК-кöд öтув уджалöм;

Коми Республикаын кöрт туй вокзалъяс стрöитöмкöд (выльмöдöмкöд) йитчан Коми Республикаса республиканскöй сьöмкудйысь рöскодъяс юкöнсö вештöм;

Коми Республика мутасын аэропорт комплексъяс стрöитöм да выльмöдöм кузя олöмö пöртысь власьт федеральнöй органъяскöд öтув уджалöм;

каччöдчан-пуксян визьяс да вертолётнöй плöщадкаяс капитальнöя дзоньталöм, пристаньяс да öзынъяс уджалiгкежлö дасьтöм вылö веськöдöм государственнöй регулируйтöмлысь подулалöмъяс дасьтöм да мераяс урчитöм;

9) «Белкомур» комплекснöй инвестиционнöй проект збыльмöдöмлы отсöг сетöм, та лыдын;

«Белкомур» регионкостса компания» ВАК дирекциякöд öтув уджалöм;

государственно-частнöй уджъёртасьöм принципъяс вылын проект збыльмöдан схема дасьтöм;

инвесторъясöс кыскöм;

10) автомашина транспортöн пассажиръясöс новлöдлöм вылö транспорт средствояс ньöбöмлы отсöг сетöм, та лыдын:

автотранспорт средствояс выльмöдöм вылö веськöдöм государственнöй регулируйтöмлысь подулалöмъяс дасьтöм да мераяс урчитöм;

11) кöрт туй транспортын ветлан состав ньöбöмлы отсöг сетöм, та лыдын:

пассажирскöй вагонъяс парк выльмöдöм кузя «Россияса кöрт туйяс» ВАК-кöд öтув уджалöм;

кöрт туй транспортса вагонъяс, контейнеръяс ньöбöмын коланлун урчитöм;

пассажирскöй вагонъяс парк выльмöдöм, тшöтш и Москва-Воркута-Москва фирменнöй поездöн пассажиръясöс новлöдлöм котыртöм могысь, да кöрт туй транспортöн грузъяс новлöдлöм могысь контейнеръяс ньöбöм вылö веськöдöм государственнöй регулируйтöмлысь подулалöмъяс дасьтöм да мераяс урчитöм;

12) вавывса транспортöн пассажиръясöс новлöдлöм вылö транспорт средствояс ньöбöмлы да выльмöдöмлы отсöг сетöм, та лыдын:

öнiя серпас анализируйтöм;

пассажиръясöс новлöдлöм вылö ювывса суднояс ньöбöмын коланлун урчитöм;

ювывса суднояс ньöбöм вылö веськöдöм государственнöй регулируйтöмлысь подулалöмъяс дасьтöм да мераяс урчитöм;

13) сынöд суднояс да сынöд транспортын транспортса видзчысянлун могмöдöм вылö колана оборудование ньöбöмлы да выльмöдöмлы отсöг сетöм, та лыдын:

öнiя серпас анализируйтöм;

транспортса видзчысянлун могмöдöм вылö колана оборудование ньöбöмын да выльмöдöмын коланлун урчитöм;

сынöд суднояс да сынöд транспортын транспортса видзчысянлун могмöдöм вылö колана оборудование ньöбöм вылö веськöдöм государственнöй регулируйтöмлысь подулалöмъяс дасьтöм да мераяс урчитöм.

Уджтасувса шöр мероприятие лыддьöг налысь збыльмöдан кадколастъяссö, вояс серти финансируйтан йöрышъяссö, виччысяна бöртасъяссö да Уджтас петкöдласъяскöд йитöдсö индöмöн петкöдлöма тайö Уджтас дорö содтöдын (1 таблица).

**4. Уджтасув збыльмöдан этапъяс серти канму заданиеяслöн öтувтöм петкöдласъяс прогноз**

Уджтасув збыльмöдöмын кутас участвуйтны «Коми туй дöзьöр» Коми Республикаын канмуса сьöмкуд учреждение, кутшöм урчитöм канму задание серти вöчö татшöм канму удж: нуöдö Коми Республикаын регионса да муниципалитетса тöдчанлуна öтув вöдитчан автомашина туйяс вылын серпаслысь мониторинг, могмöдö тайö туйяс видзöм, дзоньталöм, капитальнöя дзоньталöм, выльмöдöм да стрöитöм серти уджъяс вöчöмсö да видзöдö лöсялана уджъяс вöчöм бöрся.

Тайö удж бöртасöн лоö лöсялана финансöвöй во кежлö канму заданиеöн урчитöм канму удж Коми Республикаын регионса либö муниципалитеткостса тöдчанлуна öтув вöдитчан автомашина туйяслöн став кузьтаöд вöчöмыс.

Удж вöчöмлысь виччысяна бöртассö, а сiдзжö вылынджык индöм канму учреждениеöн лöсялана канму удж вöчöм вылö Коми Республикаса республиканскöй сьöмкудйысь рöскодъяс йöрышсö вайöдöма тайö Уджтас дорö содтöдын (2 таблица).

**5. Ресурсъясöн уджтасувсö могмöдöм**

Уджтасув финансируйтан виччысяна йöрыш артмöдö 15 413 825,3 сюрс шайт Коми Республикаса республиканскöй сьӧмкуд тшöт весьтö, вояс серти:

2012 во – 7 700 714,2 сюрс шайт;

2013 во – 3 998 934,1 сюрс шайт;

2014 во – 3 714 177,0 сюрс шайт.

1. **6. Уджтасув эффективносьт донъялан методика**

Уджтасув збыльмöдöмлысь эффективносьт донъялöны Уджтаслöн 9 юкöдын урчитöм методика серти.

«Транспорт система сöвмöдöмöн веськöдлöмлысь качество кыпöдöм»

**УДЖТАСУВ**

«Транспорт система сöвмöдöм» Коми Республикаса канму уджтасын «Транспорт система сöвмöдöмöн веськöдлöмлысь

качество кыпöдöм» уджтасувлöн

**ПАСПОРТ**

|  |  |
| --- | --- |
| Уджтасув ним | «Транспорт система сöвмöдöм» Коми Республикаса канму уджтасын «Транспорт система сöвмöдöмöн веськöдлöмлысь качество кыпöдöм» уджтасув (водзö – уджтасув) |
| Уджтасувсö кывкутысь збыльмӧдысь | Коми Республикаса туй агентство |
| Уджтасувсö содтöд вöчысь | Коми Республикаса промышленносьт, транспорт да связь сöвмöдан министерство,  Коми Республикаса экономика сöвмöдан министерство,  Коми Республикаса тариф служба,  Коми Республикаса лицензия служба,  Коми Республикаса техническöй дöзьöр служба |
| Уджтасувлöн уджтасса торъя мога инструментъяс | - |
| Уджтасувлöн подув мог | автомашина, кöрт туй, сынöд да ва выв транспорт сöвмöдöмöн веськöдлан да сы бöрся видзöдан вермöмсö кыпöдöм |
| Уджтасувлöн могъяс | Коми Республикаса транспорт система сöвмöдан медлöсялана вариантъяс урчитöм;  автомашина, кöрт туй, сынöд да вавывса транспортöн транспорт услугаяс рынокöн веськöдлан методъяс сöвмöдöм;  туй да транспорт уджалöм да туйтiветлöдлöм видзчысянлун бöрся видзöдöмсö чорзьöдöм;  туй да транспорт удж вöчигöн öнiя кадся веськöдлан ногъяс, технологияяс да материалъяс пыртöм |
| Уджтасувлöн торъя мога индикаторъяс да петкöдласъяс | республикаса олысьяслöн öтув лыд серти öтув вöдитчан транспорт услугаясöн могмöдöм Коми Республикаса олысьяслöн удельнöй сьöкта;  öтув вöдитчан автомашина туйяс öтув кузьта серти регионса да меставывса тöдчанлуна öтув вöдитчан автомашина туйяс, кутшöмъясöс могмöдöма на серти инöд урчитысь документъясöн, кузьталöн пай;  Коми Республика мутасын туй да транспорт удж вöчигöн сетöм разрешитана документъяслöн лыд;  ветлан гижöдпас серти урчитöм рейсъяс öтув лыд серти пассажиръясöс новлöдлігöн ветлан гижöдпас серти збыльвылас вöчöм рейсъяслöн пай;  öтув вöдитчан автомашина туйяслöн öтув кузьта серти öтув вöдитчан автомашина туйяс, кутшöмъяс серти контролируйтöны найöс видзан да дзоньталан уджъяс вöчöмсö, кузьталöн пай;  автомашина туйяслöн, кутшöмъясöс колö дзоньтавны да стрöитны, кузьта серти автомашина туйяс, кутшöмъясöс дзоньталiг да стрöитiг вöдитчöны инновационнöй технологияясöн да материалъясöн, кузьталöн пай |
| Уджтасувлöн олöмö пöртан этапъяс да кадколастъяс | 2012-2020 вояс, на лыдын этапъяс:  I этап - 2012-2014 вояс;  II этап - 2015-2020 вояс |
| Уджтасувлöн бюджетса ассигнованиеяс йöрышыс | 2012 - 2014 воясын уджтасув финансируйтöмлöн виччысяна йöрышыс лоö 743 603,3 сюрс шайт Коми Республикаса республиканскöй сьӧмкуд сьöм тшöт весьтö, на лыдын вояс серти:  2012 во – 246 004,9 сюрс шайт;  2013 во – 250 185,2 сюрс шайт;  2014 во – 247 413,2 сюрс шайт |
| Уджтасув збыльмöдöмлöн виччысяна бöртасъяс | уджтасувса мероприятиеяс нуöдöмыс сетас позянлун:  кыпöдны винёв тариф политика нуöдöм тшöт весьтö, олысьясöс став сикас транспортöн могмöдöм котыртан эффективнöй система лöсьöдöм тшöт весьтö транспорт услугаяслысь сибаланлунсö да качествосö, та дырйи öтув вöдитчан транспорт услугаясöн могмöдöм республикаса олысьяслöн пайыс 2020 во помöдз артмöдас 96,6 прöчент;  кыпöдны Коми Республика мутасын туй да транспорт удж вöчöм бöрся видзöдан тшупöдсö, та дырйи: Коми Республика мутасын туй да транспорт удж вöчигöн сетöм разрешитана документъяслöн лыдыс содас 2010 во серти 15,5 прöчент вылö, ветлан гижöдпас серти урчитöм рейсъяс öтув лыд серти пассажиръясöс новлöдлігöн ветлан гижöдпас серти збыльвылас вöчöм рейсъяслöн пай содас 94,1 прöчентöдз, а öтув вöдитчан автомашина туйяслöн öтув кузьта серти öтув вöдитчан автомашина туйяс, кутшöмъяс серти контролируйтöны найöс видзан да дзоньталан уджъяс вöчöмсö, кузьталöн пай содас 2010 во серти 16,6 прöчент вылö;  кыпöдны туй да транспорт удж вöчигöн öнiя кадся веськöдлан ногъяс, технологияяс да материалъяс пыртан да наöн вöдитчан тшупöдсö, та могысь 2020 во кежлö ыдждöдны:  автомашина туйяслöн, кутшöмъясöс колö дзоньтавны да стрöитны, кузьта серти автомашина туйяс, кутшöмъясöс дзоньталiг да стрöитiг вöдитчöны инновационнöй технологияясöн да материалъясöн, кузьталысь пай 74,4 прöчентöдз;  öтув вöдитчан автомашина туйяс öтув кузьта серти регионса да меставывса тöдчанлуна öтув вöдитчан автомашина туйяс, кутшöмъясöс могмöдöма на серти инöд урчитысь документъясöн, кузьталысь пай 69,8 прöчентöдз. |

1. **1. Уджтасув збыльмöдан юкöн донъялöм**

Инфраструктураса мукöд отраслькöд öттшöтш транспорт могмöдö йöз котыр олöмлысь подув условиеяс да лоö социальнöй да экономическöй могъясöдз воöдчöмын тöдчана инструментöн.

Транспортлöн зумыд сöвмöм гарантируйтö экономика пространстволысь öтувъялун, тöваръяслысь да услугаяслысь вöляысь öтилаысь мöдлаö вешйöм, конкуренция да экономическöй уджалöмлысь восьсалун, олысьяслысь олöм условиеяс да тшупöд бурмöдöм.

Транспорт сöвмöдöмын стратегическöй нырвизьяс колö артмöдны транспорт системалысь öнія кадся олӧм да сöвмöмын мытшöдъяс быд боксянь анализируйтöм подув вылын республикалöн социально-экономическöй сöвмöмын подув нырвизьяскöд топыд йитöдын.

Транспорт системалысь öнія серпассö анализируйтöмысь тыдовтчис, мый öнія кадö лöсьöдöма транспортлöн инöда базалысь подувъяссö, кутшöмъяс лöсялöны öнія кадся социально-экономическöй условиеяслы. Торйöдöма канму веськöдлöмлысь да овмöсын уджалöмлысь могъяссö, дасьтöма рынок условиеяслы стöча лöсялан транспорт уджсö государственнöй регулируйтöмлöн система. Та дырйи транспорт системасö эффективнöя сöвмöдöм могысь медсясö колö координируйтны транспорт системаса став субъектлысь уджалöмсö, кыпöдны транспорт юкöнын государственнöй веськöдлан öнія кадся методъяслысь эффективносьтсö да пыртны выльясöс.

Республика мутасын уджалöны эмбур быд пöлöс сикас пассажирскöй автомашина транспортса 62 предприятие-лицензиат, кутшöмъяслöн балансын лыддьöма 1014 автомашина. Таысь öтдор, автотранспорт услугаяс юкöнын пассажиръясöс новлöдлöны 358 асшöр уджалысь, кодъяс кутöны киын 866 автомашина. Эжва да Печора ковтысъясын ю участокъясын уджалöны 61 судно кутысь, кутшöмъяслöн эм лицензия грузъяс новлöдлöм вылö (27 на пöвстысь – торъя йöз), 11 судно кутысь, кутшöмъяслöн эм лицензия пассажиръясöс новлöдлöм вылö (5 на пöвстысь – торъя йöз), да 3 организация, кутшöмъяслöн эм лицензия сöвтан да ректан уджъяс вылö. Пассажиръясöс да грузъяс новлöдлысь самоходнöй суднояс парк атрмöдö 150 единица гöгöр, абу самоходнöй – 100 единица гöгöр. Кöрт туй транспортöн республика мутасын новлöдлöны «Россияса кöрт туйяс» ВАК-лöн филиалъясыс, кöрт туй вагонъяслöн уджалан парк (суткиын шöркодя) артмöдö 3,1 сюрс единица.

Коми Республикаын транспорт отрасльса организацияяслöн 2010 вося удж серти став сикас транспортöн груз новлöдлöмъяслöн йöрышыс (трубопровод транспорт лыддьытöг) лоис 44,1 млн.тонна, та дырйи лöсялана кадколастын транспортлöн грузооборот артмöдіс 17,2 млрд.т.км (Россияын – 2 369 млрд.т.км). 2010 воын, 2009 воöн öткодялігöн, Коми Республикаын транспортлöн грузооборот содіс 25,5 прöчент вылö, сы лыдын кöрт туй транспортлöн, кутшöм ёна тöдчö став сикас транспорт серти грузооборот ыджда вылö, - 29,3 прöчент вылö (Россияын – сідзкö, 7,7 прöчент да 7,8 прöчент). 2010 воын пассажиръясöс новлöдлöмъяслöн йöрышыс лоис 92,8 млн. пассажир, та дырйи лöсялана кадколастын пассажирооборот артмöдіс 2,8 млрд.пасс.км. 2009 во серти транспортлöн пассажирооборот содіс 24,9 прöчент вылö (Россияын – 5,3 прöчент вылö).

Век жö, став сикас транспорт транспорт услугаяс юкöнын вылынджык индöм уджалöм вылö ёна тöдчöны республикалöн география боксянь аслыспöлöслунъяс: республикаын сьöкыда воöдчан Ылі Войвыв районъяслöн да накöд öткодялöм мутасъяслöн эмлун, олан пунктъяслöн öта-мöдсьыс ёна ылысмöм, уна олан пунктлöн, кутшöмъясын олысь лыдыс этша, шöр транспорт туйвизьясысь ёна ылысмöм.

Республикаса олысьяслы транспорт услугаяслысь сибаланлун кыпöдöм могысь колö нуöдны тайö юкöнас вежны позяна тариф политика, а сідзжö артмöдны транспорт организацияяслöн зумыда уджалöм вылö веськöдöм государственнöй регулируйтöмлысь мукöд мера.

Олысьяслы транспорт услугаяс видзчысянлун да найöс сетöмлысь качество кыпöдöмын тöдчанлун босьтö дорожно-транспортнöй уджалöм бöрся видзöдöм. Öнія кадö канму контролируйтö, дорожно-транспортнöй уджалігöн разрешайтана документъяс сетöмöн, Коми Республикаын регионса либö муниципалитеткостса тöдчанлуна öтув вöдитчан автомашина туйяс вылын вöчан туй уджъяс да туй стрöитан вöдитчана материалъяс качество прöверитöмъяс нуöдöмöн, а сідзжö автомашина да сынöд транспортöн пассажиръясöс да багаж новлöдлöмъяс йылысь сёрнитчöмъяслöн условиеяссö кутчысьöмлысь мониторинг нуöдöмöн.

Республикаса дорожно-транспортнöй комплекс уджалöмлысь эффективносьт кыпöдан талунъя нырвизьясöн кольöны дорожно-транспортнöй уджалігöн видзöдан методъясысь öнія кадсясö бурмöдöм да выльясöс пыртöм, тшöтш и инновационнöй технологияясöн вöдитчöмöн, а сідзжö тайö юкöнын инöд урчитысь, нормативнöй инöда да нормативно-техническöй документъяслысь, кутшöмъяс сетöны позянлун öдйö тöдчыны республикаса транспорт система сöвмöм вылö, колана база артмöдöм.

2. **2. Уджтасув збыльмöдан юкöнын канму политикаса, кутшöмöс збыльмöдöны Коми Республикаын, приоритетъяс, уджтасувса подув могъяс, могъяс да наöдз воöдчöмлöн петкöдласъяс (индикаторъяс), уджтасувлöн виччысяна медшöр бöртасъяс, уджтасув збыльмöдан кадколастъяс**

2020 воöдз Коми Республика экономическöя да социальнöя сӧвмӧдан стратегиялысь положениеяссö тöд вылын кутöмöн, уджтасув збыльмöдан юкöнын канму политикаса, кутшöмöс збыльмöдöны Коми Республикаын, медшöр верктуйясöн лоöны: Коми Республикаса транспорт системалысь зумыд да абу опаснöй уджалöм могмöдöм, транспорт предприятиеяс финансöвöя бурмöдöм да налысь инвестиционнöй зільлунсö кыпöдöм вылö условиеяс лöсьöдöм, транспорт услугаяслöн бур качество вылö веськöдöм öнія кадся технологияяс пыртöм, новлöдлöмъяслысь ресурсоёмкосьт чинтöм, туй удж вöчигöн выль технологияясöн да материалъясöн вöдитчöм.

Верктуйяс серти урчитöма уджтасувса подув могсö – автомашина, кöрт туй, сынöд да ва выв транспорт сöвмöдöмöн веськöдлан да сы бöрся видзöдан вермöмсö кыпöдöм.

Тайö подув могöдз воöдчöм вылӧ колö пöртны олöмö татшöм шöр могъяс:

1. Коми Республикаса транспорт система сöвмöдан медлöсялана вариантъяс урчитöм;

2. Автомашина, кöрт туй, сынöд да вавывса транспортöн транспорт услугаяс рынокöн веськöдлан методъяс сöвмöдöм;

3. Туй да транспорт уджалöм да туйтiветлöдлöм видзчысянлун бöрся видзöдöмсö чорзьöдöм;

4. Туй да транспорт удж вöчигöн öнiя кадся веськöдлан ногъяс, технологияяс да материалъяс пыртöм.

Медым воöдчыны уджтасувлöн подув могъясöдз да олöмö пöртны сылысь могъяссö, артмöдöма торъя мога петкöдласъяс (индикаторъяс):

республикаса олысьяслöн öтув лыд серти öтув вöдитчан транспорт услугаясöн могмöдöм Коми Республикаса олысьяслöн удельнöй сьöкта;

Коми Республика мутасын туй да транспорт удж вöчигöн сетöм разрешитана документъяслöн лыд;

ветлан гижöдпас серти урчитöм рейсъяс öтув лыд серти пассажиръясöс новлöдлігöн ветлан гижöдпас серти збыльвылас вöчöм рейсъяслöн пай;

öтув вöдитчан автомашина туйяслöн öтув кузьта серти öтув вöдитчан автомашина туйяс, кутшöмъяс серти контролируйтöны найöс видзан да дзоньталан уджъяс вöчöмсö, кузьталöн пай;

öтув вöдитчан автомашина туйяс öтув кузьта серти регионса да меставывса тöдчанлуна öтув вöдитчан автомашина туйяс, кутшöмъясöс могмöдöма на серти инöд урчитысь документъясöн, кузьталöн пай;

автомашина туйяслöн, кутшöмъясöс колö дзоньтавны да стрöитны, кузьта серти автомашина туйяс, кутшöмъясöс дзоньталiг да стрöитiг вöдитчöны инновационнöй технологияясöн да материалъясöн, кузьталöн пай.

Уджтасувса петкöдласъяслысь (индикаторъяслысь) лыдпасъяссö уджтасув збыльмöдан вояс серти вайöдöма тайö Уджтас дорö содтöдын (4 таблица).

Уджтасув збыльмöдан кадколаст – 2012-2020 вояс. Уджтас збыльмöдöны кык этапöн, медводдзаыс на пöвстысь йитчö бюджет планируйтöмын куим вося кадколастöн:

I этап - 2012-2014 вояс.

Тайö этапын медводз тöд вылö лоас босьтöма наука туялан уджъяс нуöдöм, кутшöмъясöс веськöдасны видзчысянлун, транспорт услугаяс сибаланлун, качество стандартъяс дасьтöм вылö, а сiдзжö Коми Республикаса транспорт система сöвмöдан медлöсялана план дасьтöм вылö (туй вез да транспортно-маршрутнöй вез иналан схема регионлысь сöвман стратегиясö тöд вылын кутöмöн).

II этап - 2015-2020 вояс.

Уджтасув мероприятиеяс збыльмöдöмöн планирутчö кыпöдны олысьяслы транспорт услугаяслысь сибаланлунсö да качествосö винёв тариф политика нуöдöм тшöт весьтö, олысьясöс став сикас транспортöн могмöдöм котыртан эффективнöй система лöсьöдöм тшöт весьтö, та дырйи öтув вöдитчан транспорт услугаясöн могмöдöм республикаса олысьяслöн пайыс 2020 во помöдз артмöдас 96,6 прöчент.

Коми Республика мутасын дорожно-транспортнöй уджалöм бöрся видзöдöм чорзьöдöм вылö веськöдöм уджтасувса мероприятиеяс чукöр нуöдöмыс сетас позянлун 2020 во кежлö:

содтыны Коми Республика мутасын туй да транспорт удж вöчигöн сетöм разрешитана документъяслысь лыдсö 2010 во серти 15,5 прöчент вылö;

кыпöдны ветлан гижöдпас серти урчитöм рейсъяс öтув лыд серти пассажиръясöс новлöдлігöн ветлан гижöдпас серти збыльвылас вöчöм рейсъяслысь пайсö 94,1 прöчентöдз;

кыпöдны öтув вöдитчан автомашина туйяслöн öтув кузьта серти öтув вöдитчан автомашина туйяс, кутшöмъяс серти контролируйтöны найöс видзан да дзоньталан уджъяс вöчöмсö, кузьталысь пайсö 2010 во серти 16,6 прöчент вылö.

Уджтасув збыльмöдöмлöн медшöр кывкöртöдъясысь öтиöн лоас туй да транспорт удж вöчигöн öнiя кадся веськöдлан ногъяс, технологияяс да материалъяс пыртан да наöн вöдитчан тшупöдсö кыпöдöм, та дырйи автомашина туйяслöн, кутшöмъясöс колö дзоньтавны да стрöитны, кузьта серти автомашина туйяс, кутшöмъясöс дзоньталiг да стрöитiг вöдитчöны инновационнöй технологияясöн да материалъясöн, кузьталöн пай 2020 во кежлö воöдчас 74,4 прöчентöдз, а öтув вöдитчан автомашина туйяс öтув кузьта серти регионса да меставывса тöдчанлуна öтув вöдитчан автомашина туйяс, кутшöмъясöс могмöдöма на серти инöд урчитысь документъясöн, кузьталöн пай – 69,8 прöчентöдз.

**3. Уджтасувса шöр мероприятиеяс донъялöм**

Уджтасув урчитö татшöм шöр мероприятиеяс нуöдöм:

1) наука туялан уджъяс нуöдöм, кутшöмъясöс веськöдöма туй вез да транспортно-маршрутнöй вез иналан схема дасьтöм вылö (2020 воöдз Коми Республикаын производительнöй вынъяс иналан да сöвмöдан схема подув вылын);

2) наука туялан уджъяс нуöдöм, кутшöмъясöс веськöдöма транспорт услугаяслысь видзчысянлун, сибаланлун, качество стандартъяс дасьтöм вылö;

3) торъя сикас транспорт грузъяс, пассажиръясöс да багаж новлöдлöм серти тарифъясöн веськöдлöм, та лыдын:

обласьтпытшса да обласьткостса (республикакостса Россия Федерация мутасын) туйвизьясті автомашина транспортöн пассажиръясöс да багаж новлöдлöм серти услугаяс вылö тарифъясöн урчитöм пöрадок серти веськöдлöм;

Ылі Войвыв районъясын да накöд öткодялöм мутасъясын ювывса да сынöд транспортöн грузъяс, пассажиръясöс да багаж новлöдлöм серти услугаяс вылö тарифъясöн урчитöм пöрадок серти веськöдлöм;

транспорт услугаяс вылö, кутшöмъясöс сетöны кöрт туй вожъяс вылын промышленнöй кöрт туй транспорт организацияяс да кöзяйствуйтысь мукöд субъект налöн организационно-инöда форма вылö видзöдтöг, федеральнöй кöрт туй транспорт организацияясысь кындзи, тарифъясöн урчитöм пöрадок серти веськöдлöм;

карын да карсянь матын став сикас общественнöй транспортöн (кöрт туй транспортысь кындзи) пассажиръясöс да багаж новлöдлöм серти услугаяс вылö тарифъясöн урчитöм пöрадок серти веськöдлöм;

карсянь матын кöрт туй транспортöн пассажиръясöс да багаж новлöдлöм серти услугаяс вылö тарифъясöн урчитöм пöрадок серти веськöдлöм;

4) автомашина транспортöн пассажиръясöс да багаж новлöдлöмъяс котыртöм, та лыдын:

муниципалитетъяс костын автомашина транспортöн пассажиръясöс да багаж новлöдлан инöд вылö конкурсъяс нуöдöм;

меставывса асвеськöдлан органъяскöд муниципалитет пытшкын автомашина транспортöн пассажиръясöс новлöдлöмъяс котыртöм серти öтув уджалöм;

регионкостса автобус туйвизьяс восьтöм сöгласуйтöм;

муниципалитетъяс костын автомашина транспортöн новлöдлігöн автотранспорт организацияяслысь воштана чöжöсъяс вештöм;

5) сынöд транспортöн пассажиръясöс да багаж новлöдлöмъяс котыртöм, та лыдын:

Коми Республикаса Ылі Войвыв районъясын да накöд öткодялöм мутасъясын муниципалитетъяс костын авиатранспортöн пассажиръясöс да багаж новлöдлöм йылысь сёрнитчöмъяс кырымалöм;

меставывса асвеськöдлан органъяскöд муниципалитет пытшкын сынöд транспортöн пассажиръясöс сьöкыда веськалан районъясö новлöдлöмъяс котыртöм серти öтув уджалöм;

Коми Республика мутасын уджалысь гырысь авиакомпанияяскöд артмöдчöмъяс да сёрнитчöмъяс кырымалöм;

аэропортъяслöн, вертолётнöй плöщадкаяслöн зумыда уджалöм вылö веськöдöм мероприятиеяс нуöдöм;

сынöд транспорт организацияяслысь, кутшöмъяс новлöдлöны пассажиръясöс сынöд транспортöн муниципалитетъяс костын Коми Республикаса Ылі Войвыв районъясын да накöд öткодялöм мутасъясын, воштана чöжöсъяс вештöм;

сынöд транспорт организацияяслысь, кутшöмъяс новлöдлöны пассажиръясöс сынöд транспортöн муниципалитетъяс пытшкын Коми Республикаса сьöкыда воöдчан олан пунктъясö, воштана чöжöсъяс вештöм вылö меставывса сьöмкудъясö бюджеткостса трансфертъяс урчитöм пöрадок серти сетöм;

6) вавывса транспортöн пассажиръясöс да багаж новлöдлöмъяс котыртöм, та лыдын:

муниципалитетъяс костын вавывса транспортöн пассажиръясöс новлöдлöмъяс йылысь сёрнитчöмъяс кырымалӧм;

меставывса асвеськöдлан органъяскöд муниципалитет пытшкын вавывса транспортöн пассажиръясöс новлöдлöмъяс котыртöм серти öтув уджалöм;

7) кöрт туй транспортöн грузъяс, пассажиръясöс да багаж новлöдлöмъяс котыртöм, та лыдын:

Коми Республика мутасын уджалысь кöрт туй транспорт организацияяскöд артмöдчöмъяс да сёрнитчöмъяс кырымалöм;

пассажиръясöс кöрт туй транспортöн карсянь матын новлöдлöмысь кöрт туй организацияяслысь чöжöс воштöмъяссö компенсируйтöм;

этша вöдитчана кöрт туй визьяс уджöдöмысь убытка юкöн компенсируйтöм;

8) мероприятиеяс, кутшöмъясöс веськöдöма автомашина туйяслöн тыр-бур бöрся дöзьöр збыльмöдöм вылö да вöчан туй уджъяс да туй стрöитан вöдитчана материалъяс качество бöрся видзöдöм кыпöдöм вылö, та лыдын:

туйяслöн тыр-бур бöрся дöзьöр;

вöчан туй уджъяс да туй стрöитан вöдитчана материалъяс качество бöрся видзöдöм;

9) мероприятиеяс, кутшöмъясöс веськöдöма автомашина транспортöн пассажиръясöс да багаж новлöдлöмъяс бöрся видзöдöм вылö, та лыдын:

муниципалитетъяс костын автомашина транспортöн пассажиръясöс да багаж новлöдлöмъяс йылысь сёрнитчöмъяслысь условиеяс збыльмöдöм бöрся видзöдöм;

меставывса асвеськöдлан органъяскöд муниципалитет пытшкын автомашина транспортöн пассажиръясöс да багаж новлöдлöмъяс йылысь сёрнитчöмъяслысь условиеяс збыльмöдöм бöрся видзöдöм серти öтув уджалöм;

пассажиръясöс муниципалитетъяс костын новлöдлiгöн спутника навигацияöн вöдитчöмöн мониторинг система бурмöдöм;

10) мероприятиеяс, кутшöмъясöс веськöдöма сынöд транспортöн пассажиръясöс новлöдлöмъяс бöрся видзöдöм вылö, та лыдын:

муниципалитетъяс костын сынöд транспортöн пассажиръясöс новлöдлöмъяс йылысь сёрнитчöмъялысь условиеяс збыльмöдöм бöрся видзöдöм;

меставывса асвеськöдлан органъяскöд муниципалитет пытшкын сынöд транспортöн пассажиръясöс да багаж новлöдлöмъяс йылысь сёрнитчöмъяслысь условиеяс збыльмöдöм бöрся видзöдöм серти öтув уджалöм;

11) мероприятиеяс, кутшöмъясöс веськöдöма туйті ветлöдлöм видзчысянлун бöрся видзöдöм вылö, та лыдын:

туйті ветлöдлöм видзчысянлун могмöдöм серти республиканскöй комиссияын туйті ветлöдлöм видзчысянлун могмöдöм йылысь юалöмъяс видлалöм;

комиссияöн муниципалитеткостса автобус туйвизьяс видлалöмъяс нуöдöм;

туйті ветлан инöдъяс торкöмъяс пасъялысь автоматизируйтöм системаяс лöсьöдöм могысь меставывса сьöмкудъясö бюджеткостса трансфертъяс урчитöм пöрадок серти сетöм;

12) легкöвöй таксиöн пассажиръясöс да багаж новлöдлöм серти уджалöм вылö разрешитöмъяс сетöм, та лыдын:

Коми Республика мутасын легкöвöй таксиöн пассажиръясöс да багаж новлöдлöм серти уджалöм вылö разрешитöмъяс сетöм да выль пöв оформитöм;

Коми Республика мутасын легкöвöй таксиöн пассажиръясöс да багаж новлöдлöм серти уджалöм вылö сетöм разрешитöмъяслысь реестр нуöдöм;

13) Коми Республика мутасын самоходнöй машинаяслöн да мукöд сикас техникалöн техническöй серпас бöрся государственнöй дöзьöр, та лыдын:

тракторъяслöн, туй стрöитан самоходнöй да мукöд машиналöн да на дорö прицепъяслöн наöн вöдитчигöн техническöй серпас бöрся дöзьöр, кӧть кытчӧ найӧ пырӧны;

тракторъяс, туй стрöитан самоходнöй да мукöд машина да на дорö прицепъяс регистрируйтöм, а сiдзжö на вылö канмуса регистрируйтан пасъяс сетöм;

регистрируйтан машинаяслысь кадысь кадö канмуса техническöй видлалöм нуöдöм да найöс закладö пуктöм регистрируйтöм;

14) новлöдлöм сикас серти логистика öтув шöрин лöсьöдöмлы отсöг сетöм, та лыдын:

логистика шöринлысь бизнес-проект дасьтöм серти мероприятиеяс нуöдöм;

проектын участвуйтöмö гырысь компанияясӧс кыскöм;

веськöдлан компания лöсьöдöм;

15) туй овмöсын выль технологияяс да материалъяс дасьтöм да пыртöм, та лыдын:

туй уджъяс вöчигöн инновационнöй технологияясöн да материалъясöн вöдитчöм могысь наука туялан да опытно-контрукторскöй уджъяс нуöдöм;

туй овмöсын технологическöй уджъяс нуöдöм;

туй уджъяс вöчигöн инновационнöй технологияяс да материалъяс пыртöм котыртöм;

16) регионса да муниципалитетса тöдчанлуна автомашина туйяслысь техническöя инвентаризуйтöм нуöдöм.

Уджтасувса шöр мероприятие лыддьöг налысь збыльмöдан кадколастъяссö, вояс серти финансируйтан йöрышъяссö, виччысяна бöртасъяссö да Уджтас петкöдласъяскöд йитöдсö индöмöн петкöдлöма тайö Уджтас дорö содтöдын (1 таблица).

**4. Уджтасув збыльмöдан этапъяс серти канму заданиеяслöн öтувтöм петкöдласъяс прогноз**

Тайö уджтасув збыльмöдöмын Коми Республикалöн ведомствоувса канму учреждениеяс оз участвуйтны.

**5. Ресурсъясöн уджтасувсö могмöдöм**

Уджтас финансируйтан виччысяна йöрыш артмöдö 743 603,3 сюрс шайт Коми Республикаса республиканскöй сьӧмкуд тшöт весьтö, вояс серти:

2012 во – 246 004,9 сюрс шайт;

2013 во – 250 185,2 сюрс шайт;

2014 во – 247 413,2 сюрс шайт.

1. **6. Уджтасув эффективносьт донъялан методика**

Уджтасув збыльмöдöмлысь эффективносьт донъялöны Уджтаслöн 9 юкöдын урчитöм методика серти.

«Канму уджтас олöмö пöртан условиеяс лöсьöдöм»

**УДЖТАСУВ**

«Транспорт система сöвмöдöм» Коми Республикаса канму уджтасын «Канму уджтас олöмö пöртан условиеяс лöсьöдöм» уджтасувлöн

**ПАСПОРТ**

|  |  |
| --- | --- |
| Уджтасув ним | Транспорт система сöвмöдöм» Коми Республикаса канму уджтасын «Канму уджтас олöмö пöртан условиеяс лöсьöдöм» уджтасув (водзö – уджтасув) |
| Уджтасувсö кывкутысь збыльмӧдысь | Коми Республикаса туй агентство |
| Уджтасувсö содтöд вöчысь | - |
| Уджтасувлöн уджтасса торъя мога инструментъяс | - |
| Уджтасувлöн подув мог | канму уджтасöн эффективнöй веськöдлан система лöсьöдöм |
| Уджтасувлöн могъяс | Уджтас мероприятиеяс збыльмöдöмöн веськöдлöмсö могмöдöм |
| Уджтасувлöн торъя мога индикаторъяс да петкöдласъяс | Уджтас да уджтасувъяс петкöдласъясöдз (индикаторъясöдз) быд вося воöдчан тшупöд, % |
| Уджтасувлöн олöмö пöртан этапъяс да кадколастъяс | 2012-2020 вояс |
| Уджтасувлöн бюджетса ассигнованиеяс йöрышыс | 2012 - 2014 воясын уджтасув финансируйтöмлöн виччысяна йöрыш лоö 148 777,8 сюрс шайт Коми Республикаса республиканскöй сьӧмкуд сьöм тшöт весьтö, на лыдын вояс серти:  2012 во – 49 448,7 сюрс шайт;  2013 во – 48 994,4 сюрс шайт;  2014 во – 50 334,7 сюрс шайт. |
| Уджтасув збыльмöдöмлöн виччысяна бöртасъяс | Уджтас могъяслысь олöмö пöртöм могмöдöм да Уджтасöн да уджтасувъясöн урчитöм петкöдласъясöдз (индикаторъясöдз) воöдчöм |

**1. Уджтасув збыльмöдан юкöн донъялöм**

Уджтасув збыльмöдöмсö веськöдöма Уджтаслöн подув могъясöдз да могъясöдз воöдчöмсö могмöдöм вылö.

Уджтасувсö абу веськöдöма Уджтаслысь уджтасувъяс да шöр мероприятиеяс збыльмöдöм вылö, сiйö могмöдö Уджтас збыльмöдöмöн веськöдлöмсö.

1. **2. Уджтасув збыльмöдан юкöнын канму политикаса, кутшöмöс збыльмöдöны Коми Республикаын, верктуйяс, уджтасувса подув могъяс, могъяс да наöдз воöдчöмлöн петкöдласъяс (индикаторъяс), уджтасувлöн виччысяна медшöр бöртасъяс, уджтасув збыльмöдан кадколастъяс**

2020 воöдз Коми Республикаӧс экономическöя да социальнöя сӧвмӧдан стратегиялысь положениеяссö тöд вылын кутöмöн, уджтасув збыльмöдан юкöнын канму политикалöн, кутшöмöс пöртöны олöмö Коми Республикаын, медшöр верктуйясöн лоöны: бюджетса планируйтöмлысь уджтасса торъя мога методъяслысь вöдитчан кытшсö паськöдöм да качество кыпöдöм, бюджетысь сьӧм босьтысьясöн Коми Республикаса бюджет системаса бюджетъясысь сьöм видзöмлысь эффективносьтсö кыпöдöм.

Верктуйяс серти урчитöма уджтасувлысь подув могсö – канму уджтасöн эффективнöй веськöдлан система лöсьöдöм.

Тайö могöдз воöдчöм вылӧ колö пöртны олöмö шöр мог – Уджтас мероприятиеяс збыльмöдöмöн веськöдлöмсö могмöдöм.

Медым воöдчыны уджтасувлöн подув могъясöдз да олöмö пöртны сылысь могъяссö, артмöдöма торъя мога петкöдлас (индикатор):

Уджтас да уджтасувъяс петкöдласъясöдз (индикаторъясöдз) быд вося воöдчан тшупöд, %.

Уджтасувсö збыльмöдасны 2012 – 2020 воясын.

Уджтасувса виччысяна шöр бöртасöн лоö Уджтас могъяслысь олöмö пöртöм могмöдöм да Уджтасöн да уджтасувъясöн урчитöм петкöдласъясöдз (индикаторъясöдз) воöдчöм.

Уджтасув збыльмöдöмлöн тöдчана кывкöртöдöн лоöны туй овмöс да транспорт уджалöм юкöнын веськöдлöмлысь эффективносьтсö кыпöдöм, канму услугаяс сетöмлысь качествосö да öдйö вöчанлунсö бурмöдöм, веськöдлан ногъясöн вöдитчöм, кутшöмъяс вöчöны позянаöн бурмöдны инвестиционнöй климат, а сідзжö кыпöдны уджалан лöсялана юкöнъясын кадръяслысь квалификация тшупöд.

**3. Уджтасувса шöр мероприятиеяс донъялöм**

Уджтасув урчитö татшöм шöр мероприятиеяс нуöдöм:

1) Уджтас збыльмöдiгöн Коми Республикаса туй агентствоöн уджмогъяс вöчöмсö могмöдöм, та лыдын:

Уджтас збыльмöдiгöн Коми Республикаса туй агентство видзöм да сылысь уджалöмсö могмöдöм;

туй да транспорт уджалöм финансируйтöм вылö федеральнöй бюджетса сьöм да кöзяйствуйтысь субъектъяслысь сьöм кыскöм;

туй да транспорт отрасльясын кадръяс велöдöм да налысь квалификация кыпöдöм серти институтъяскöд, предприятиеяскöд, меставывса асвеськöдлан органъяскöд öтув уджалöм;

координируйтöм да Уджтас збыльмöдöм мунöм бöрся видзöдöм;

2) туй овмöс да транспорт юкöнын канму заказ иналöмсö могмöдöм.

Уджтасувса шöр мероприятие лыддьöг налысь збыльмöдан кадколастъяссö, вояс серти финансируйтан йöрышъяссö, виччысяна бöртасъяссö да Уджтас петкöдласъяскöд йитöдсö индöмöн петкöдлöма тайö Уджтас дорö содтöдын (1 таблица).

**4. Уджтасув збыльмöдан этапъяс серти канму заданиеяслöн öтувтöм петкöдласъяс прогноз**

Тайö уджтасув збыльмöдöмын Коми Республикалöн ведомствоувса канму учреждениеяс оз участвуйтны.

**5. Ресурсъясöн уджтасувсö могмöдöм**

Уджтас финансируйтан виччысяна йöрыш артмöдö 148 777,8 сюрс шайт, вояс серти:

2012 во – 49 448,7 сюрс шайт;

2013 во - 48 994,4 сюрс шайт;

2014 во – 50 334,7 сюрс шайт.

1. **6. Уджтасув эффективносьт донъялан методика**

Уджтасув збыльмöдöмлысь эффективносьт донъялöны Уджтаслöн 9 юкöдын урчитöм методика серти.